ועדת המשנה לביטוח, כנסת 19, פרוטוקול מספר 8, 2014-11-04 14:00

יצחק כהן: שלום לכולם.

יצחק כהן: אני פותח את הישיבה בהצעת חוק הפיקוח על שירותים פיננסיים (תיקוני חקיקה), התשע"ב-2012.

<אייל לב-ארי: אנחנו חוזרים לסוגיה של סעיף (ה) המוצע.

<אייל לב-ארי: במהלך הדיון הקודם הוחלט שהמפקח מעביר לוועדה המייעצת את כל טיעוני המבטח שהובאו בפניו בכתב, או את עיקרי הטיעונים ככל שנטען טיעון בעל פה בפני המפקח.

<אייל לב-ארי: נותרה הסוגיה - זאת גם הייתה המלצת יושב-ראש הוועדה – שהמלצת הוועדה המייעצת למפקח תצורף להחלטת המפקח שניתנת לפי סעיף קטן (ה).

<אייל לב-ארי: סוגיה יותר מוקדמת היא בנושא הדיווח של המפקח לוועדה, שהציעה חברת הכנסת בירן.

<אייל לב-ארי: אלו שתי סוגיות פתוחות שנותרו מדיונים קודמים.

מיכל בירן: דורית, אני מאוד מעריכה אותך, אבל אני חושבת שהרפורמה הזאת קטסטרופאלית.

מיכל בירן: אני אעשה כמיטב יכולתי למנוע אותה.

מיכל בירן: הדבר שהכי מדאיג אותי זה הקונספט שהוצג פה.

מיכל בירן: אתם תמשיכו לעשות את עבודתכם – אני חושבת שאתם עושים אותה מצוין – גם כשלא תהיו חייבים.

מיכל בירן: אני חושבת שאף אחד במדינה הזאת לא עושה שום דבר בלי שהוא יהיה חייב.

יצחק כהן: אף אחד לא שחרר אותה מחובה.

יצחק כהן: לא מאחריות ולא מחובה.

מיכל בירן: ברגע שחברות הביטוח וקרנות הפנסיה לא יושבות כאן כי הן צריכות את האישור, וזה נכנס אוטומטית לתוקפו אם הן לא ענו אחרי חודש - -

<דורית סלינגר: מיכל, זה לא נכנס אוטומטי.

מיכל בירן: זה אוטומטי.

<דורית סלינגר: אנחנו מאשרים היום באי התנגדות תאונות אישיות, מחלות ואשפוז, אחריות מעבידים, אחריות כלפי צד שלישי, אובדן רכוש, השקעות.

<דורית סלינגר: יש פה 7 סוגים שונים של פוליסות ביטוח שאנחנו מאשרים באי התנגדות.

<דורית סלינגר: זה לא אומר שזה מגיע אלינו יוצא אחרי 30 יום כי לא התנגדנו.

<דורית סלינגר: הצוות עובד על זה, קורא את זה, מסתכל על יחסי הכיסוי.

<דורית סלינגר: הוא מתנגד כשהוא מוצא צורך להתנגד.

<דורית סלינגר: הוא לא מנסח את הפוליסות.

<דורית סלינגר: הוא לא בא ומחפש את המלל שיש בו מאפיינים כאלה ואחרים, אלא מתעסק במהות של הדברים.

<דורית סלינגר: אנחנו כבר עושים את זה.

<דורית סלינגר: זה לא קשור למי עומד בראש האגף.

<דורית סלינגר: זה חלק מהעבודה של הצוות.

<דורית סלינגר: מדובר במחלקות עתירות אנשים יחסית לשאר המחלקות.

<דורית סלינגר: מחלות ואשפוז היום זה מהפוליסות הבולטות שיש במשק הישראלי.

<דורית סלינגר: אנחנו עושים עכשיו פוליסה אחידה בנושא הזה.

<דורית סלינגר: אנחנו מסתכלים על יחסי כיסוי, אנחנו מסתכלים על תמחור, אנחנו מסתכלים על כל הפרמטרים.

<דורית סלינגר: אנחנו לא נותנים תעודת הכשר שעברנו על הניסוח.

<דורית סלינגר: לזה יש חברות ביטוח משוכללות, מפותחות, בוגרות.

<דורית סלינגר: שיטת הפיקוח שכבר פועלת בחלק מסוגי הביטוח היא צורת הפיקוח שלדעתנו היא הנכונה.

<דורית סלינגר: היא זאת שקיימת במשקים מפותחים אחרים.

<דורית סלינגר: זאת לא המצאה ייחודית של המשק הישראלי.

<דורית סלינגר: אני חושבת שהיא מייעלת את העבודה, נותנת לנו את האפשרות לעשות פיקוח יותר טוב.

<דורית סלינגר: תראי את זה לראיה בפוליסות הניתוחים שאנחנו עושים.

<דורית סלינגר: זה בין היתר מראיית הרוחב שאנחנו רואים.

<דורית סלינגר: אנחנו לא בוחנים כל פוליסה ופוליסה ואת האישור שלה.

<דורית סלינגר: אני רואה חשיבות בלתי רגילה לעבור לנוסח של הפיקוח על פי עקרונות.

<דורית סלינגר: החברות לא חושבות לרגע - הן עובדות איתנו הרבה מאוד שנים בסוגיית הפוליסות האלו - שזה מוריד מהפיקוח שלנו, מהיכולת שלנו לבוא ולשאול שאלות, להתנגד במידה הצורך, או לבקש הבהרות כאלו ואחרות.

מיכל בירן: דורית, אם זה היה ככה, אפשר היה למצוא פתרון כזה שבלי האישור שלכם על זה שעברתם - - אני לא נכנסת לפרטים.

מיכל בירן: זה לא מה שמעניין אותי.

מיכל בירן: לא משנה כרגע השורה התחתונה.

מיכל בירן: אם אתם לא עונים תוך חודש - -את אומרת שאם יש לכם מה להגיד אתם תגידו.

מיכל בירן: אולי יבוא ממונה אחר על שוק ההון שלא יהיה אחראי כמוך.

מיכל בירן: אולי גם אף אחד לא יקרא ולא יתעמק כי יהיה תקציב, יהיו דברים לוחצים, תצטרכו לעמוד בדד- ליינים.

<דורית סלינגר: מיכל, אנחנו משרד האוצר, אנחנו לא עוסקים בתקציב.

יצחק כהן: אנחנו לא משחררים אותה מאחריות.

מיכל בירן: אני מצטערת, אני לא מסכימה איתך.

מיכל בירן: את אומרת שזה מוצלח בניתוחים.

מיכל בירן: לפני כמה זה היה?

<שרונה פלדמן: מאז שיצא החוק והצו, משנת 81.

<שרונה פלדמן: ככה הפוליסות נוהגות תמיד.

<שרונה פלדמן: ציינו בישיבות הקודמות שזה לא תלוי מפקח.

<שרונה פלדמן: ככה כל הצוותים עובדים.

<שרונה פלדמן: בנינו מערכת שהחברות הסתגלו אליה.

<שרונה פלדמן: היא נועדה לעשות הכל כדי לוודא ששום דבר לא נעלם תחת הידיים.

מיכל בירן: ההצעה שלי, דורית, הייתה – אני חושבת שהיא מידתית ביותר – שאם אתם מתכוונים לעשות את כל מה שאתם עושים, תגיעו פעם בשנה לוועדת כספים, תציגו לנו דוח של איזה אחוז בדקתם, איזה סוג של דברים התבקשתם לשנות, איזה דברים היו בסדר ולא היה בהם צורך.

מיכל בירן: פעם בשנה תדעו שוועדת כספים בוחנת אתכם אם הרפורמה הזאת עובדת או לא עובדת.

<דורית סלינגר: כשמזמינים אותנו לוועדות אנחנו מגיעים.

מיכל בירן: אם לא יהיה אף ח"כ בכנסת שמתעניין בפנסיה, לא יהיה מי שיקרא לכם?

מיכל בירן: זה התפקיד שלכם, זו העבודה שלכם.

<דורית סלינגר: חברי הכנסת הנכבדים לא אחראים לקרוא לנו לזימון.

<דורית סלינגר: אין מצב שיזמינו אותנו לדיון ולא נבוא.

מיכל בירן: אני לא אומרת שאתם לא באים.

יצחק כהן: את מדברת על חובת דיווח.

מיכל בירן: לא רק זה.

מיכל בירן: אם לא יהיה אף ח"כ ערני שיבקש להזמין אתכם, לא יזמינו אתכם.

<דורית סלינגר: לגבי 7 סוגי הפוליסות האלו לא התבקשנו על ידכם.

<דורית סלינגר: אנחנו עושים את זה בשוטף כל כך הרבה שנים, מ-81.

<דורית סלינגר: הרבה מאוד מפקחים עברו.

<דורית סלינגר: לא אני, לא קודמיי ולא קודמי קודמיי - הרבה מאוד שנים זאת צורת העבודה - התבקשנו לבוא ולדווח על זה.

<דורית סלינגר: לחשש שאתם מגלים אין בסיס.

<דורית סלינגר: אנחנו גם עושים את זה.

<דורית סלינגר: לא ביקשת ממני לפני כשבועיים להגיד כמה התנגדתי למחלות ואשפוז או לאחריות מעבידים, שאלו פוליסות - -

מיכל בירן: אז הנה, אנחנו משפרים את זה.

מיכל בירן: יכול להיות שב-81 אף אחד לא חשב להזמין אתכם.

<דורית סלינגר: אנחנו נוזמן על ידי ועדת הכספים.

<דורית סלינגר: אנחנו בשמחה נבוא.

מיכל בירן: איך יקרה המצב, כפי שהכנסת בנויה כיום, שמישהו פעם בשנה יקרא לכם?

מיכל בירן: זה לא יקרה.

מיכל בירן: זה לא יכול לקרות.

<טמיר כהן: זה לא המנגנון.

מיכל בירן: זה גם לא התפקיד שלכם.

מיכל בירן: טמיר מקבל את הנושאים השוטפים, משבץ דיונים.

מיכל בירן: זה התפקיד שלכם.

מיכל בירן: לכם צריכה להיות ההודעה הזאת כל שנה, שאומרת שבתאריך הזה והזה מוגש הדוח לוועדת כספים ויש עליו דיון.

מיכל בירן: זה ישפר אתכם.

מיכל בירן: גם את חברי הכנסת זה יאלץ להשתפר בפיקוח.

<שרונה פלדמן: העבודה שלנו לא משתפרת בגלל שאנחנו צריכים לדווח לכנסת.

<שרונה פלדמן: יש לנו את החובות שלנו שכתובות בחוק.

מיכל בירן: אנחנו לא ניכס לוויכוח הזה, למרות שאפשר.

<דורית סלינגר: יש לנו דוח שיוצא אחת לשנה, שהוא דוח הממונה.

<דורית סלינגר: בדוח הממונה הזה אנחנו סוקרים הרבה מאוד דברים שקורים במהלך הפעילות.

<דורית סלינגר: אין לי בעיה להכניס פרק נוסף לדוח הממונה, שיבוא ויסתכל על אישורי הפוליסות, מה התקבל, מה נדחה וכיוצא בזה.

יצחק כהן: בדוח אנחנו דנים.

<דורית סלינגר: זה אחת לשנה.

<דורית סלינגר: זה פומבי.

יצחק כהן: מקובל עלי.

מיכל בירן: דוח הממונה זה פתרון סביר, אבל אם זה לא כתוב בשום מקום - - ההצהרות לפרוטוקול במדינת ישראל לא תקפות לכלום.

מיכל בירן: רק עכשיו נתנו לנו דוגמאות על כמה וכמה דברים שנאמרו לפרוטוקול.

מיכל בירן: מי זוכר אותם?

מיכל בירן: מה שלא בחקיקה לא קיים.

מיכל בירן: את התשובה של דוח הממונה אני מוכנה לקבל, אבל הוא צריך להיות בחקיקה.

<דורית סלינגר: אנחנו בדיוק עכשיו יושבים על הפרקים בפרוטוקול.

<דורית סלינגר: אני אגיש כחלק מהפרוטוקול את הפרקים שאנחנו מתכוונים לשים בדוח הממונה על פי חוק.

מיכל בירן: איזו משמעות יש לפרוטוקול?

יצחק כהן: בחוק זה משתנה.

יצחק כהן: אם אתם מתכוונים לעשות את זה, אין לכם מה להתעקש.

<נטע דורפמן רביב: אתם רוצים שבחוק הפיקוח יהיה פרק - -?

יצחק כהן: המפקחת הציעה משהו אחר.

יצחק כהן: אני מקבל את ההצעה של המפקחת.

מיכל בירן: אני מוכנה להתפשר על מה שהציעה המפקחת רק אם זה בחקיקה.

<נטע דורפמן רביב: דוח המפקח הוא לא דוח סטטוטורי.

<נטע דורפמן רביב: הוא לא קבוע בחקיקה.

מיכל בירן: את יכולה להגיד שיש חובת דיווח פעם בשנה.

מיכל בירן: היא תכניס את זה לדוח של הממונה.

מיכל בירן: אם היא לא תכניס את זה לדוח של הממונה, היא תגיע בנפרד.

<אייל לב-ארי: לגבי המיקום הטכני, אם זה בדוח המפקחת או בדוח נפרד, זה סיפור אחד.

יצחק כהן: דוח המפקחת.

יצחק כהן: יהיה רשום פה להכניס את זה לדוח המפקחת.

<אייל לב-ארי: בחוק?

יצחק כהן: כן.

יצחק כהן: אז נהיה שקטים כי זה בפנים.

מיכל בירן: את החובה.

מיכל בירן: איך היא תעשה את זה - -

יצחק כהן: מצאנו את שביל הזהב בין מיכל לדורית.

<אייל לב-ארי: היא תדווח לוועדה פעם בשנה.

<אייל לב-ארי: מה היא תדווח?

<אייל לב-ארי: איזה פרמטרים אתם רוצים?

מיכל בירן: אני רוצה שידווח באחוזים כמה מתוך השינויים נבדקו.

מיכל בירן: אם תבדקו רק 30%, יכול להיות - -

<דורית סלינגר: 100% נבדק היום.

מיכל בירן: בסדר, היום זה כן.

מיכל בירן: התפקיד שלנו לבדוק את זה.

מיכל בירן: היום זה לפני הרפורמה.

מיכל בירן: אני רוצה לדעת איזה אחוז בדקתם, איזה סוג של שינויים פעלתם ועצרתם.

<נטע דורפמן רביב: אני לא בטוחה שאחרי כמה שנים ימשיך לעניין את חברי הכנסת איך זה מתנהל.

<נטע דורפמן רביב: אולי כדאי לעשות את זה בהוראת שעה.

<נטע דורפמן רביב: לא נשמע לי הגיוני להשאיר את זה בחוק לעולם ועד.

יצחק כהן: הוראת שעה ל-3 שנים, זה בסדר?

מיכל בירן: לא ל-3.

מיכל בירן: 3 שנים זה רק - -

<נטע דורפמן רביב: לא סביר שבחוק תהיה חובת דיווח - -

מיכל בירן: אני נגד הוראת השעה, בדיוק מהסיבה שאת אומרת.

מיכל בירן: זה לא מקרי שהתעסקתי בחיי הקודמים בפנסיה.

מיכל בירן: זה מעניין אותי.

מיכל בירן: זאת הוועדה הריקה ביותר בכנסת.

מיכל בירן: אם היינו מדברים פה על ילדים שנזרקו ממעון, החדר ככל הנראה היה מלא.

מיכל בירן: אני לא רוצה שזה יהיה תלוי בדברים מקריים.

מיכל בירן: אנחנו חברי כנסת.

מיכל בירן: כל הזמן יש נושאים חדשים, יש בעיות חדשות, יש חומרים חדשים.

מיכל בירן: אנחנו קוראים את החומרים לדיון.

יצחק כהן: השאלה אם את רוצה את זה forever, או כהוראת שעה.

מיכל בירן: אנחנו קוראים את החומרים לדיון שאנחנו יודעים שמתרחש.

מיכל בירן: אם אתה אומר שיש דיון שבא הממונה לזה, אני חושבת שחלק מחברי הכנסת, גם כאלה שאין להם חיבה גדולה לפנסיה, יקראו את זה.

מיכל בירן: אם סומכים על זה שזה נמצא איפה שהוא, יכול להיות שלא יהיה אף ח"כ שיתעניין בזה.

מיכל בירן: המטרה שלי היא לא לסמוך על המקרה, אלא לחייב את הח"כים, בין אם הם מבינים שזה תפקידם או לא מבינים שזה תפקידם, לפקח על זה.

<דורית סלינגר: מיכל, צריך להיות ענייני ושיהיה לזה תוכן.

<דורית סלינגר: להכניס לתוך חקיקה – אני נסמכת על יועציי היקרים - את הנושא של דוח הממונה, שהוא דוח שאין לו מעמד, זה לא נכון.

<דורית סלינגר: אני חושבת שבהוראת שעה תוכלי לראות את הדברים האלה.

<דורית סלינגר: זה ייתן לך את מה שאת חוששת ממנו ואני פחות חוששת ממנו בצורה משמעותית.

<דורית סלינגר: תהיה לך איזו שהיא גישה למידע ולנתונים.

<נטע דורפמן רביב: הפיקוח על הביטוח עוסק בהרבה מאוד תחומים ובהרבה נושאים.

<נטע דורפמן רביב: יש נושאים אחרים שחשובים לציבור ומעניינים את הציבור.

<נטע דורפמן רביב: את לא מבקשת דיווח עליהם.

<נטע דורפמן רביב: עצם הסיבה שכרגע מבקשים את הדיווח זה בגלל השינוי שנעשה בצורת הכתיבה של הפוליסה.

<נטע דורפמן רביב: אם יבואו תלונות מהציבור שיש עם זה בעיה - -

מיכל בירן: הבעיה שהתלונות של הציבור יכולות פתאום להתגלות אחרי עשור או שניים, ואז לכו תחפשו - -

<נטע דורפמן רביב: המשמעות של הדיווח זה לראות איך זה מתנהל.

<נטע דורפמן רביב: בעוד כמה שנים הדוחות האלה לא יעניינו ולא תהיה להם שום משמעות.

יצחק כהן: מיכל, אחרי שנתיים זה כבר נכנס לשגרה.

יצחק כהן: הם יפיקו לקחים.

יצחק כהן: הוראת שעה לשנתיים זה - -

מיכל בירן: הייתי מוכנה לקבל את דוח הממונה.

מיכל בירן: מבחינתי שלא יהיה כתוב בחקיקה איך בדיוק יחליט הממונה לשים את זה בדוח.

מיכל בירן: זה שיש חובת דיווח פעם בשנה - -

<נטע דורפמן רביב: אנחנו מציעים הוראת שעה לשנתיים.

מיכל בירן: אנחנו לא מסכימים.

<דורית סלינגר: אנחנו לא נגיד את זה בחוק.

<דורית סלינגר: יש נימוקים אחרים לדבר הזה.

<דורית סלינגר: הדבר הזה משתנה בהתאם לעניין שהציבור מגלה בנושאים שונים.

<דורית סלינגר: אנחנו יושבים עכשיו על התאמת דוח הממונה לדוח שנותן יותר בשר מאשר פרקים קבועים.

מיכל בירן: בגלל זה אמרתי שלא איכפת לי אם תחליטי שזה יהיה בדוח הממונה כי זה יסתדר לך עם קונספט, או שתרצי להגיע בנפרד.

מיכל בירן: אני לא אומרת איך.

מיכל בירן: זאת הפררוגטיבה שלך.

מיכל בירן: צריך להגיד את העיקרון של חובת דיווח פעם בשנה.

<דורית סלינגר: אין בעיה עם חובת דיווח של פעם בשנה, השאלה באיזה אופן והפורמליסטיקה של זה.

<דורית סלינגר: אני חושבת שבזה עיקר הבעיה.

מיכל בירן: אני לא נכנסת לפרטים.

מיכל בירן: אני קובעת חובת דיווח.

מיכל בירן: אתם אמונים על זה.

מיכל בירן: אנחנו מטפלים בהרבה נושאים אחרים.

מיכל בירן: יכול להיות שלא נתעסק בכלל בפנסיה בוועדת כספים בעוד שנה.

מיכל בירן: אתם אמונים על זה, זה הנושא שלכם.

מיכל בירן: האחריות תהיה עליכם לדווח ולהביא את זה.

מיכל בירן: אם יהיו חברי כנסת שלא יטרחו לקרוא, אין מה לעשות.

יצחק כהן: סיכמנו על דוח הממונה.

יצחק כהן: אחר כך נראה אם זה בפרוטוקול או בתוך החקיקה.

מיכל בירן: כרגע לא סיכמנו.

מיכל בירן: עלה רעיון.

מיכל בירן: אפשר להמשיך הלאה בינתיים.

יצחק כהן: השאלה אם דוח הממונה יופיע בחקיקה או בפרוטוקול.

מיכל בירן: לא הסכמנו על כך שזה יופיע בפרוטוקול.

יצחק כהן: על דוח הממונה הסכמנו.

יצחק כהן: הדיווח יהיה בדוח הממונה.

יצחק כהן: מה שנשאר פתוח זה אם זה יהיה בפרוטוקול או בחקיקה.

<אייל לב-ארי: בסעיף קטן (ו) טרם הסתיים הדיון.

<אסי קליין: בנוסח שהפיץ אייל חסר משהו שדובר עליו בדיון הקודם.

<אסי קליין: דיברנו על כך שנחריג את ההפעלה של הסמכות בסעיף הזה לגבי קביעת פוליסה תקנית.

<אסי קליין: הוספנו הגדרה לפוליסה תקנית.

<אסי קליין: בסעיף היום, בפסקה (2), כתוב כך: "הוראות בדבר תנאי ביטוח בתכנית ביטוח וניסוחם, ככל שלא נקבעו בתקנות לפי סעיף 38".

<אסי קליין: אנחנו רוצים כאן להוסיף: "שאינן הוראות הקובעות פוליסה תקנית".

<אסי קליין: בסוף הפסקה אנחנו רוצים להוסיף: "לעניין זה, "פוליסה תקנית" – תכנית ביטוח שנוסח כלל תנאיה נקבע בהוראות".

<נטע דורפמן רביב: צמצמנו את סמכות המפקח לקבוע פוליסות תקניות.

<אסי קליין: הוא לא יכול לעשות את השימוש הזה בקביעת פוליסה תקנית.

<אסי קליין: הוספנו הגדרה של פוליסה תקנית.

מיכל בירן: מה המשמעות של השינוי הזה?

<אסי קליין: זה מצמצם את הסמכות של המפקח.

<נטע דורפמן רביב: קבענו סמכויות למפקח לקבוע הוראות במצב שבו שר האוצר לא קבע הוראות.

<נטע דורפמן רביב: לא ביטלנו את סמכות שר האוצר לקבוע הוראות.

<נטע דורפמן רביב: עלתה השאלה אם יש פה סמכות מקבילה.

<נטע דורפמן רביב: אמרנו שבנוגע לפוליסות תקניות שר האוצר משתמש בסמכות שלו להוציא פוליסות תקניות.

<נטע דורפמן רביב: יש פוליסת תקנית ברכב חובה.

<נטע דורפמן רביב: הנושא הזה של פוליסות תקניות ימשיך להיות בסמכות שר האוצר.

<נטע דורפמן רביב: המפקח לא יוציא פוליסות תקניות.

<נטע דורפמן רביב: רצינו שיבוא לידי ביטוי בנוסח הזה שסמכות המפקח מצומצמת יותר לעומת סמכות שר האוצר.

<דורית סלינגר: אני מציגה לוועדה המייעצת את הנושאים, את המכתב, את המלל וכיוצא בזה.

<דורית סלינגר: יש דיון.

<דורית סלינגר: מתקבלת החלטה.

יצחק כהן: אם הם יבקשו את החומרים - -

<שרונה פלדמן: זה חומרים שלהם.

<יואב דותן: אנחנו מדברים על הפרוטוקולים של הוועדה המייעצת ועל הנמקה.

<דורית סלינגר: הוועדה המייעצת מייעצת.

<דורית סלינגר: ההחלטה בסוף מתקבלת על ידי המפקח.

<דורית סלינגר: אמרנו שנגיש.

<דורית סלינגר: אין מה לעשות, ועדה מייעצת היא ועדה מייעצת.

<יואב דותן: עמדתנו המקורית הייתה שונה בעניין הזה.

<דורית סלינגר: היא לא סמכות מחליטה.

<דורית סלינגר: במידה ויש איזו שהיא חשיבה כזאת או אחרת, טיעונים, מכתב שמגיע - - דרך אגב, גם היום אנחנו עושים את זה.

<דורית סלינגר: כשנגיש את כל החומרים, לרבות הטיעונים שיהיו לוועדת המייעצת, יהיה דיון והוועדה המייעצת תייעץ.

<דורית סלינגר: אני אקבל החלטה שאותה אני אדווח החוצה כהחלטה סופית של המפקחת.

<דורית סלינגר: זה הנוהל שעובד היום.

<דורית סלינגר: אנחנו נעשה את זה בפורמט הזה.

<דורית סלינגר: במקרה ויש איזו חשיבה לאחור לגבי פוליסות שנמכרו בעבר - -

<יואב דותן: מזה נובע שתהיה לנו נגישות לפרוטוקולים של הוועדה המייעצת.

<נטע דורפמן רביב: זה לא נובע מזה.

<נטע דורפמן רביב: זה כמו שזה קיים היום.

יצחק כהן: בשביל מה צריך את הטריבונל הזה?

<דורית סלינגר: זאת התייעצות.

יצחק כהן: ביקשנו עוד עין צופייה.

<דורית סלינגר: זה עוד עדין צופייה.

יצחק כהן: זאת עיין צופייה בתור כספת.

יצחק כהן: היא לא שקופה.

<דורית סלינגר: יש את ההחלטה, יש את הנימוקים ללמה התקבלה ההחלטה.

<דורית סלינגר: זה לא עניין של כן ולא.

<יואב דותן: אני רוצה להזכיר איפה היינו בעניין הזה.

<דורית סלינגר: לא היית.

<דורית סלינגר: אתה כתבת.

<יואב דותן: אני לא רומז שיש קביעות מוחלטות.

<יואב דותן: אני מזכיר את הקונטקסט הכללי.

<יואב דותן: על 88% מהרפורמה הזאת לא חלקנו ולא התנגדו.

<יואב דותן: זה לא משום שאנחנו חושבים שהיא נוחה לנו.

<יואב דותן: היא לא נוחה לנו.

<יואב דותן: אנחנו חשבנו שהתפישה של המפקחת נעשתה כדי לקדם את האינטרס הציבורי כפי שהיא רואה אותו.

<יואב דותן: אנחנו לא יכולים להגיד למפקחת איך להפעיל את אגף הפיקוח.

<יואב דותן: זאת הייתה העמדה הבסיסית שלנו.

<יואב דותן: כל הוויכוח הוא על מרכיב מאוד מאוד קטן ברפורמה הזאת, שהוא הרכיב הפוגעני ביותר.

<יואב דותן: כולם מסכימים שהוא פוגעני באופיו.

<יואב דותן: מדובר על הסמכות שניתנת למפקח לשנות בדיעבד או להכניס תנאים נוספים.

<יואב דותן: זה יכול להיות בתוך פוליסות שכבר שווקו.

<יואב דותן: זה יכול להיות שנים רבות לפני שהמפקח החליט להתערב.

<יואב דותן: זאת סמכות רטרואקטיבית באופייה.

<יואב דותן: הכל מסכימים שהיא סמכות בלתי שגרתית.

<יואב דותן: היא צריכה להיות מופעלת במקרים קיצוניים בלבד.

<יואב דותן: דומני שאיש איננו חולק על זה.

<יואב דותן: אגף הפיקוח לא חולק על זה.

<יואב דותן: הוא אומר שאלה מקרים קיצוניים ונדירים.

<יואב דותן: כל השאלה שאנחנו דנים בה היא מה יהיו הבקרות ההליכיות שיחולו על הפעלת סמכות המפקח במקרים הנדירים והקיצוניים האלה.

<יואב דותן: בעניין הזה העלינו 3 הצעות.

<יואב דותן: סברנו שהחוק צריך לומר במפורש שסמכות המפקחת או המפקח תופעל אך ורק כאשר יש קיפוח של המבוטח.

<יואב דותן: נעשה שינוי ברוח הזאת של ההצעה שלנו בנייר הזה.

<יואב דותן: את זה עברנו.

<יואב דותן: נשארו עוד 2 עניינים.

<יואב דותן: כיצד תתקבל ההחלטה עצמה?

<יואב דותן: אנחנו סברנו שההחלטה הזאת איננה צריכה להתקבל כהחלטה אדמיניסטרטיבית רגילה על ידי המפקחת, משום שזה לא עניין פשוט לשנות בדיעבד תנאים של פוליסת ביטוח שנמכרה לאלפי מבוטחים.

<יואב דותן: ההשלכות של זה הן השלכות רחבות היקף.

<יואב דותן: הצענו וחשבנו שההחלטה הזאת תתקבל על ידי טריבונל מסוים.

<דורית סלינגר: כבר היה על זה דיון.

<דורית סלינגר: שיטת ההתשה הסתיימה.

<יואב דותן: אני לא חושב שאפשר להאשים אותנו בזה שאנחנו מנסים להתיש פה מישהו.

<יואב דותן: זאת הייתה השקפתנו.

<יואב דותן: אגף הפיקוח סירב בתוקף לקבל את העמדה הזאת.

<יואב דותן: הנייר הזה, כפי שהוא עומד עכשיו, מציע שההחלטה תהיה החלטה אדמיניסטרטיבית לחלוטין.

<יואב דותן: היא תתקבל על ידי המפקחת עצמה.

<יואב דותן: היא תעשה את זה בהיוועצות עם הוועדה המייעצת כהגדרתה בחוק.

<יואב דותן: עמדתנו היא שהדבר הזה איננו פותר את הבעייתיות הבסיסית בסוג החלטה מהסוג הזה.

<יואב דותן: זה לא הפתרון הראוי.

<יואב דותן: אמרנו שאם הולכים לפתרון הזה, שלכל הפחות הדיון הזה או הממשק הזה בין המפקחת לבין הוועדה המייעצת יהיה כזה שייתן לונו איזו שהיא אפשרות למעורבות אמיתית בתהליך הזה.

יצחק כהן: לא מעורבות.

יצחק כהן: שקיפות.

<יואב דותן: אמרנו שאנחנו רוצים חשיפה של הפרוטוקולים של הוועדה המייעצת.

<יואב דותן: אנחנו מבקשים שההחלטה תהיה מנומקת.

<יואב דותן: זה המינימום שאפשר לבקש בהקשרים האלה.

<יואב דותן: אנחנו חולקים על הפתרון בנייר הזה.

<יואב דותן: אנחנו חושבים שהחלטה מהסוג הזה, שהיא החלטה מרחיקת לכת, צריכה להתקבל על ידי טריבונל.

<יואב דותן: אם לא מקבלים את עמדתנו זאת, אז לפחות שהבקרות הפרוצדוראליות שנלוות להחלטות מינהליות רגילות - - אני לא מצליח להבין למה זה מעורר בעיה.

מיכל בירן: לאיזה בקרות אתם מתכוונים?

<יואב דותן: אמרנו שהפרוטוקולים של הוועדה המייעצת - -

<דורית סלינגר: זאת לא בקרה.

<דורית סלינגר: בקרה היא לזמן את הוועדה המייעצת.

<דורית סלינגר: לזה הסכמנו.

<דורית סלינגר: אנחנו נזמן את הוועדה המייעצת, ניוועץ בה.

<דורית סלינגר: רק אז נוציא החלטה מנומקת.

<דורית סלינגר: היא תקבל את כל הנימוקים.

<דורית סלינגר: את הפרוטוקולים הפנימיים של הוועדה אנחנו לא מפרסמים בשום אירוע אחר

<יואב דותן: זה לא היוועצות בענייני מדיניות.

<נטע דורפמן רביב: אנחנו סיימנו את ההקראה של הסעיף.

<נטע דורפמן רביב: הוועדה החליטה על ענייני נוסח.

<נטע דורפמן רביב: מה שנשאר זו הערה אחת של היועץ המשפטי של הוועדה.

<נטע דורפמן רביב: זה נסגר ב-29 ביוני.

יצחק כהן: מה הנוסח?

<נטע דורפמן רביב: בנוסף להצעה שהוספנו שהמפקח יעביר לוועדה המייעצת את כל טיעוני המבטח שהובאו בפניו בכתב ואת עיקרי הטיעונים, הציע יושב-ראש הוועדה שהמלצת הוועדה המייעצת תצורף להחלטת המפקח בסעיף קטן (ה).

<מיכל גלר עבאדי: נטע, אם תסתכלי בעמוד 42 של הפרוטוקול של הדיון הקודם, תראי שהוא אמר במפורש שנחזור לסעיף הזה ונקבל החלטה בסוף הדיון.

<נטע דורפמן רביב: יש הצעה של יושב-ראש הוועדה, שהמלצת הוועדה המייעצת תצורף להחלטת המפקח לפי סעיף קטן (ה).

יצחק כהן: זה בסדר.

יצחק כהן: מה לגבי השקיפות?

יצחק כהן: הם יתקפו את החלטת הוועדה.

יצחק כהן: השאלה אם אנחנו מסתירים מהם חומרים, או לא מסתירים מהם חומרים.

<נטע דורפמן רביב: אנחנו פועלים לפי הוראות של חוק חופש המידע.

יצחק כהן: חוק חופש המידע מפריע להם לקבל את הפרוטוקולים?

<נטע דורפמן רביב: יכול להיות, אני לא יודעת.

<נטע דורפמן רביב: החוק היום קובע שלגבי דיונים של ועדה מייעצת חוק הפיקוח קובע.

<נטע דורפמן רביב: יש הרבה מאוד נושאים לא פחות חשובים שמתייעצים עם הוועדה הזאת.

<יואב דותן: נושא המדיניות - -

<נטע דורפמן רביב: החוק כיום קובע שדיוני הוועדה הם סודיים, אלא אם כן יושב-ראש הוועדה או שר האוצר קבעו שהם יהיו פתוחים.

<נטע דורפמן רביב: יושב-ראש הוועדה המייעצת יחליט לגבי הדיונים שלו.

<נטע דורפמן רביב: יש לו את הפררוגטיבה.

<נטע דורפמן רביב: המפקח לא מחליט.

<נטע דורפמן רביב: הפררוגטיבה של שר האוצר או של יושב-ראש הוועדה לקבוע אם הדיונים יהיו סודיים או פתוחים, לא המפקחת מחליטה.

<נטע דורפמן רביב: זאת לא אחריות שלה.

<נטע דורפמן רביב: אם יושב ראש הוועדה החליט שזה יהיה פתוח, מה שבהחלט יכול להיות, הם יוכלו לקבל את החומרים.

<נטע דורפמן רביב: מסיבות של הוועדה הם יהיו סגורים.

<נטע דורפמן רביב: אני יכולה לעבור על כל הנושאים שצריך להתייעץ עם הוועדה.

<נטע דורפמן רביב: אני חושבת שהם חשובים לא פחות.

<נטע דורפמן רביב: צריך לעשות דין שונה ומיוחד בהקשר של איך מתייעצים עם הוועדה המייעצת.

<נטע דורפמן רביב: לא הצלחנו להבין מהנוסח האם ההצעה של יושב-ראש הוועדה היא שההמלצה של הוועדה המייעצת תצורף.

<אייל לב-ארי: לא, זה נשאר כעניין פתוח שהוועדה צריכה לקבוע.

<נטע דורפמן רביב: את זה צריך לפתור.

<נטע דורפמן רביב: הנושא של הפרוטוקולים נדון באריכות בדיון הקודם.

<נטע דורפמן רביב: יש פה התשה.

<נטע דורפמן רביב: אנחנו דנים שוב ושוב .

<נטע דורפמן רביב: אחרי שמחליטים להגיע לסוגים מסוימים של פשרות - -

יצחק כהן: נטע, אין התשה.

<יואב דותן: בואו נתייחס לגופו של ענין.

<יואב דותן: אני רוצה להסביר למה ההחלטה הזאת שונה מהחלטות אחרות שמתייעצים - -

<דורית סלינגר: דנו בנושא הזה.

<יואב דותן: לא דנו בנושא הזה.

<דורית סלינגר: זה לא חריג.

<יואב דותן: אני רוצה לנסות ולהסביר, אדוני יושב הראש, מה ההבדל בין ההחלטה הזאת להחלטות אחרות שבהן נועצים עם הוועדה.

<יואב דותן: ברוב המקרים המפקח נועץ עם הוועדה בעניינים של מדיניות כללית.

<יואב דותן: הבקרות הפרוצדוראליות ביצירת מדיניות שונות מאלו שבהחלטות מעין שיפוטיות.

<יואב דותן: כאן אנחנו מדברים על החלטה מעין שיפוטית מובהקת.

<יואב דותן: זאת החלטה שלוקחים פוליסה של מבטח ספציפי ומשנים לו אותה באופן שפוגע בצורה ישירה או עלול לפגוע בצורה ישירה בקניין או בחוזים של אותו מפקח.

<יואב דותן: למה חוק חופש המידע פה יכול לא לעזור לנו, או שהוא לא מספיק ויש לומר בחוק שצריך לחשוף את הפרוטוקולים?

<יואב דותן: כשחלילה יקרה המקרה, הם יטענו את 9(ב)(2) לחוק חופש המידע.

<יואב דותן: הוא אומר היוועצויות פנימיות וקביעת מדיניות.

<יואב דותן: אז נתחיל להתווכח על כל הסיפור הזה בבית המשפט.

<יואב דותן: אני מכיר מספיק את חוק חופש המידע כדי לומר שאנחנו רוצים הבהרה ברורה בחוק.

<יואב דותן: זאת דרישה מאוד מינימאלית.

<מיכל גלר עבאדי: בשלילת רישיון יש שימוע בפני הוועדה.

<דורית סלינגר: הוא לא חריג מדברים אחרים של הוועדה המייעצת.

<דורית סלינגר: זה לא הנושא המשמעותי ביותר שהוועדה המייעצת דנה בו.

<מיכל גלר עבאדי: אנחנו מוכנים לאמץ את ההסדר של סעיף 18, שחל לעניין שלילת רישיון.

<יואב דותן: האופי המעין שיפוטי של ההחלטה הזאת מחייב בקרות מתאימות.

יצחק כהן: בשלילת רישיון יש שימוע?

<מיכל גלר עבאדי: סעיף 18 לחוק הפיקוח קובע: "ברישיון מבטח ניתן לקבוע תנאים והגבלות".

<מיכל גלר עבאדי: מותר לשנות תנאים והגבלות שנקבעו בו.

<נטע דורפמן רביב: יש בחוק סוגים שונים של התייעצות עם הוועדה.

<נטע דורפמן רביב: זה סוג חדש ומיוחד.

<נטע דורפמן רביב: יש התייעצויות עם הוועדה לגבי חוזים.

<נטע דורפמן רביב: כמעט בכל החוזים של המפקח על הביטוח מחייבים התייעצות עם הוועדה.

<נטע דורפמן רביב: יש דברים שהם ספציפיים.

<נטע דורפמן רביב: יש הרבה מאוד סוגים של התייחסות מול הוועדה.

<נטע דורפמן רביב: העניין של השקיפות זה משהו שיושב-ראש הוועדה המייעצת צריך להחליט עליו.

<נטע דורפמן רביב: חוק חופש המידע הוא חוק שהתכלית שלו היא לגלות מידע לציבור.

<יואב דותן: אתם תטענו 9(ב)(2).

<נטע דורפמן רביב: התכלית של חוק חופש המידע היא דווקא להגביר את השקיפות.

<נטע דורפמן רביב: שם יש איזונים.

<נטע דורפמן רביב: אני לא חושבת שהאיזונים בסעיף הזה צריכים להיות שונים מהאיזונים הכלליים בחוק חופש המידע.

<יואב דותן: לנו אין שום התנגדות ללכת לפרוצדורה.

<יואב דותן: אם החריגות של הפרוצדורה הזאת מפריעה לך כל כך, בואו נלך פה לסעיף 18.

<יואב דותן: זאת פרוצדורה שאתם מכירים.

מיכל בירן: אפשר להבין מה יש בסעיף 18?

<נטע דורפמן רביב: הם רוצים שיהיה סוג אחר.

<נטע דורפמן רביב: הם רוצים שזה יהיה בפני הוועדה המייעצת, לא בפני המפקח.

<נטע דורפמן רביב: אפשר גם לעשות דיון שלם למה לא צריך התייעצות עם הוועדה המייעצת.

<נטע דורפמן רביב: גם אני יכולה לחזור על טיעונים שאמרנו קודם.

<נטע דורפמן רביב: אנחנו הסכמנו להתפשר, הסכמנו להוסיף את הוועדה המייעצת.

יצחק כהן: ההחלטה תהיה של כן ולא?

<דורית סלינגר: היא לא תהיה של כן ולא, היא תהיה עם הנימוקים.

יצחק כהן: זה יהיה שקוף?

<דורית סלינגר: בוודאי.

יצחק כהן: אם ההחלטה ונימוקיה יעברו, זה שקוף לגמרי.

<יואב דותן: מדוע אנחנו לא יכולים לקבל בצורה מסודרת את הפרוטוקולים של הוועדה המייעצת?

<דורית סלינגר: אתה תקבל את הנימוקים.

<דורית סלינגר: על סמך הנימוקים האלה תוכל להחליט מה אתה רוצה לעשות.

<שמואל מלכיס: בנושא הספציפי הזה אפשר לקבל - -

<דורית סלינגר: הסמכות היא של השר ושל יושב-ראש הוועדה המייעצת.

<נטע דורפמן רביב: שר האוצר לא יתערב בזה.

<דורית סלינגר: אם יושב-ראש הוועדה המייעצת ירצה לתת לזה פומביות, הוא ייתן לזה פומביות.

<יואב דותן: זה יהיה תלוי בהם?

<דורית סלינגר: בוודאי.

<דורית סלינגר: זה החוק.

<יואב דותן: אנחנו דנים עכשיו בלשנות את החוק.

<יואב דותן: בואו נשנה את החוק לזה שיש לנו זכות שימוע כמו סעיף 18 - -

<דורית סלינגר: אני לא אשנה את החוק בשביל הנושא הזה.

<יואב דותן: את ממילא עושה רפורמה בחוק.

<יואב דותן: ממילא אנחנו כותבים פה חוק.

<יואב דותן: אנחנו בכנסת.

<אייל לב-ארי: אני לא רואה מה החשש לבוא ולחשוף כאן את המלצת הוועדה המייעצת למפקח בפני מבטח שהוחלט בעניינו.

<אייל לב-ארי: זה אפילו יכול, לדעתי, לפעול לטובת

<אייל לב-ארי: כם בסופו של דבר.

<אייל לב-ארי: זה יראה את מכלול השיקולים.

<דורית סלינגר: כתוב בשחור על גבי לבן שזה על סמך ההחלטה.

<דורית סלינגר: לא צריך בשביל זה את הפרוטוקולים, את מה שאמר זה ואת מה שאמר ההוא.

<דורית סלינגר: למה?

<אייל לב-ארי: אני נכנסתי להצעת יושב-ראש הוועדה.

מיכל בירן: איזה מידע אתם חושבים שייתנו לכם הפרוטוקולים שאין לכם בהחלטה?

<יואב דותן: אנחנו נוכל לוודא שהוועדה המייעצת ירדה לשורש העניין, בדקה את העובדות.

<יואב דותן: החלטה מהסוג הזה זאת החלטה שהמשמעויות שלה - -

יצחק כהן: אתה תקבל החלטה מנומקת.

<שמואל מלכיס: אנחנו לא יודעים על מה היא מבוססת.

יצחק כהן: אני יושב בוועדה לבחירת שופטים.

יצחק כהן: יש לחץ גדול לפרסם את הפרוטוקולים.

יצחק כהן: אם יפרסמו את הפרוטוקולים, אף אחד לא ידבר שום דבר נגד אף אחד.

<שמואל מלכיס: למה?

<שמואל מלכיס: אנשים מתביישים במה שהם חושבים ואומרים?

יצחק כהן: הם צריכים לדבר חופשי בוועדה, בלי שהם יהיו מאוימים.

<שמואל מלכיס: הם צריכים לתת חשבון על מה שהם מחליטים.

<מרגנית לוי: הם לא מחליטים.

<מרגנית לוי: הוועדה לא מחליטה.

<שמואל מלכיס: זה לא משנה.

<מרגנית לוי: זה כן משנה.

<מרגנית לוי: כאן בדיוק טמון העניין.

<שמואל מלכיס: אם יש חשיבות לייעוץ שלהם - -

יצחק כהן: חשוב לך מה כל אחד אמר בוועדה, או שחשוב לך הנימוקים של ההחלטה?

<שמואל מלכיס: לראות אם הם ירדו לעומק העניין.

יצחק כהן: ההחלטה תהיה מנומקת.

<שמואל מלכיס: אולי חיפפו.

<דורית סלינגר: אתה תראה את זה בהחלטה עצמה.

יצחק כהן: אתה לא מגיע לתכלית הראויה.

יצחק כהן: מבחינתך מספיק שההחלטה תהיה מנומקת, שהם ירדו לשורש העניין.

יצחק כהן: הם ינמקו את זה.

יצחק כהן: תקבל את זה מנומק.

<שמואל מלכיס: אם היה דיון חפיף - -

<דורית סלינגר: מה זה הדבר הזה?

<דורית סלינגר: אתה תיתן ציון לוועדה אם זה היה חפיף או לא חפיף?

<שמואל מלכיס: אני מעלה אפשרות.

יצחק כהן: הפרוטוקול כותב מה כל אחד אמר.

יצחק כהן: זה מה שאתה רוצה?

<שמואל מלכיס: כן, בנושא הספציפי הזה.

יצחק כהן: לזה אני מתנגד.

יצחק כהן: לא יהיה ייעוץ אובייקטיבי.

<שמואל מלכיס: זאת החלטה של חברת ביטוח.

<שמואל מלכיס: מדובר בגורלם של המבוטחים.

יצחק כהן: הם יעבירו החלטה מנומקת למפקחת.

יצחק כהן: אתם תקבלו את הנימוקים של אלה ואלה.

<יואב דותן: צריך להזכיר פה שוב את הקונטקסט שאנחנו מדברים עליו.

<יואב דותן: ההחלטה הזאת היא החלטה מעין שיפוטית.

<יואב דותן: היא מכוונת לעניין ספציפי.

<יואב דותן: יש לה השלכות כבדות משקל על המבטח.

<יואב דותן: מהבחינה הזאת היא החלטה הרבה יותר דומה לביטול רישיון של מבטח או לביטול רישיון חלקי שלו, מאשר להחלטה של מדיניות כללית.

<יואב דותן: המאפיינים של ההחלטה הזאת צריכים להיות מאפיינים מעין שיפוטיים.

<יואב דותן: על זה אנחנו מדברים.

<יואב דותן: על טריבונל אמרו "לא".

<יואב דותן: אני אומר שמינימום תנו לנו גישה למה הלך שם, כדי שנוכל אחר כך לבחון את ההחלטה הספציפית, על מה דובר ומה עמד מאחוריה.

יצחק כהן: מה אמר כל אחד מחברי הוועדה?

<יואב דותן: כן.

יצחק כהן: מצטער, לא מקובל עלי.

<שמואל מלכיס: למה הפרוטוקולים של הכנסת כן מפורסמים?

יצחק כהן: זה משהו אחר.

יצחק כהן: אתם תקבלו את ההמלצות של הוועדה המייעצת והמפקחת עם הנימוקים.

יצחק כהן: אני מבקש שהיא תהיה כמה שיותר מנומקת.

<אייל לב-ארי: הוועדה מחליטה שהמלצת הוועדה המייעצת תהיה מנומקת ותצורף להחלטת המפקח.

יצחק כהן: שתהיה מנומקת.

<שרונה פלדמן: זה לא מה שאמרנו.

<שרונה פלדמן: ההחלטה שלנו תהיה מנומקת.

יצחק כהן: גם החלטות הוועדה המייעצת יהיו מנומקות.

<שרונה פלדמן: ההמלצה של הוועדה לא תצורף.

<שרונה פלדמן: ההחלטה של הוועדה המייעצת שתוגש למפקח תהיה מנומקת.

<שרונה פלדמן: ההחלטה שתינתן על ידי המפקח תהיה מנומקת.

<שמואל מלכיס: אנחנו לא נראה את ההחלטה של הוועדה המייעצת.

יצחק כהן: פרוטוקול מפורט לא יהיה, אבל המלצה מנומקת והחלטת מפקחת כן יהיו.

<דורית סלינגר: יש את ההחלטה של המפקחת.

<דורית סלינגר: היא מנומקת.

<דורית סלינגר: למה אתה מצפה?

יצחק כהן: תכתבי באיזה שהוא מקום בהחלטה שאת מצרפת את החלטת הוועדה המייעצת.

<שמואל מלכיס: מה יש פה להסתיר?

<שרונה פלדמן: זה לא עובד ככה.

<שרונה פלדמן: כשיש דיון בוועדה המייעצת - -

יצחק כהן: החלטת המפקחת תועבר עם המלצות הוועדה המייעצת.

<דורית סלינגר: לאחר היוועצות עם הוועדה המייעצת.

יצחק כהן: החלטת המפקחת תצורף עם המלצות הוועדה המייעצת.

<דורית סלינגר: יש לנו בעיה עם זה.

<דורית סלינגר: כשאני כותבת את החלטת המפקחת, היא מבוססת, בין היתר, על הדיון.

<דורית סלינגר: אין סיבה לכתוב פעמיים.

יצחק כהן: אל"ף, את לא חייבת לקבל את ההחלטה של הוועדה המייעצת.

יצחק כהן: במידה וקיבלת, תכתבי שאת מצרפת את ההמלצות שלה.

<דורית סלינגר: זאת הסמכות שלי.

יצחק כהן: מה יכול להיות בלכתוב שיש נספח מצורף?

<דורית סלינגר: לכתוב פעמיים?

יצחק כהן: זה לא פעמיים.

<שרונה פלדמן: זה כמו לצרף פרוטוקול.

יצחק כהן: לא פרוטוקול.

יצחק כהן: לא מה כל אחד אמר, אלא שורה תחתונה מנומקת.

<דורית סלינגר: אנחנו נישאר חלוקים בנושא הזה.

יצחק כהן: נחזור אליו.

<אייל לב-ארי: אנחנו חוזרים לתיקונים שאסי הקריאה.

<אסי קליין: (ז) ההוראות לפי סעיף זה לעניין תכנית ביטוח יחולו, בשינויים המחויבים ובשינויים שיורה המפקח, לעניין כתב שירות בסעיף זה, "כתב שירות – מסמך נלווה לפוליסת ביטוח הכולל תנאים למתן שירות למבוטח על ידי ספק שירות.

יצחק כהן: בזה כבר דנו.

<מיכל גלר עבאדי: בדיון הקודם אמרנו שנשאר פתוח - -

יצחק כהן: כתבי שירות לא נשאר פתוח.

<מיכל גלר עבאדי: בדיון הקודם אמרנו שכל הסוגיה של כתבי שירות מורכבת ונשאיר אותה לדיון אחר.

יצחק כהן: אני לא חוזר על זה.

יצחק כהן: כבר דנו בזה.

<מיכל גלר עבאדי: אני קראתי את הפרוטוקולים.

<אסי קליין: כתב שירות היה פה לפני שני דיונים.

<אסי קליין: (ח) בסעיף זה – "יום עבודה" – יום מימי השבוע, למעט כל אחד מאלה: יום ו' בשבוע; יום מנוחה כמשמעותו בסעיף

<אסי קליין: והמשפט התש"ח-1948 וערב יום

<אסי קליין: חול המועד;

<מיכל גלר עבאדי: בדיון האחרון אמרנו שיש בעיה שעל כתבי שירות - כתבי שירות של חברות ביטוח וכתבי שירות של ספקים אחרים - יהיו שני דינים שונים.

<מיכל גלר עבאדי: אסף אמר שזה נושא מורכב.

<מיכל גלר עבאדי: אמרנו שאין לנו בעיה שזה נכנס בגדר 40(א), אבל לא להכניס סעיף נפרד.

<קריאה: זה לא מה שהחוק אומר.

<קריאה: החוק מדבר על - -

<מיכל גלר עבאדי: אסף אמר שזאת סוגיה נפרדת.

יצחק כהן: בכתבי שירות דנו לאורך ולרוחב.

<אסי קליין: "תכנית ביטוח" – נוסח של חוזה ביטוח שתנאיו נקבעו מראש כדי שישמשו תנאים לחוזים רבים בין מבטח לבין מבוטחים בלתי מסוימים, ויראו כתכנית ביטוח גם כל אחד מאלה: הרחבת כיסוי או צמצומו ותנאים מיוחדים המוצעים לכלל ציבור המבוטחים או לחלקים בלתי מסוימים שבו; ביטוח שנעשה לקבוצת מבוטחים.

<אסי קליין: "; 2) בסעיף 102(א) אחרי המילים "29(א)" יבוא "40(ה)";

<מרגנית לוי: הצעת החוק לא כללה את הסעיף הזה.

<מרגנית לוי: זה הוכנס באחד הדיונים.

<מרגנית לוי: אנחנו מתנגדים לתיקון הזה.

<מרגנית לוי: הכלל הרווח בביקורת השיפוטית בחוק שלפנינו הוא שהביקורת השיפוטית נעשית על ידי בג"ץ, לא על ידי בית המשפט המחוזי הרגיל.

<מרגנית לוי: אנחנו מדברים על סמכות מינהלית.

<מרגנית לוי: יש אמנם את סעיף 102, שהוא באמת מחריג סמכויות מסוימות, אבל צריך לזכור שהוא נחקק לפני הרפורמה של בתי המשפט לעניינים מינהליים.

יצחק כהן: כבר דנו בזה.

יצחק כהן: בית משפט מינהלי הוא כמו בג"ץ.

יצחק כהן: בג"ץ לא נכנס לפרטי פרטים של סוגיות כל כך מורכבות.

יצחק כהן: החלטנו שזה יהיה בית משפט מחוזי, כי אחרת לא יהיה שום סעד.

<מרגנית לוי: אנחנו מבקשים להעלות את זה לדיון נוסף בוועדת הכספים.

<מרגנית לוי: אנחנו מתנגדים לזה.

<יואב דותן: אני חושב שהעמדה שלכם בעניין הזה היא שערורייתית.

<מרגנית לוי: העמדה שלנו אינה שערורייתית.

<מרגנית לוי: בג"ץ הוא בית משפט שיושב כבית משפט גבוה לצדק.

יצחק כהן: עם כל הכבוד והערכה לבג"ץ, הוא לא נכנס לפרטים ולא לדיון פרטני.

יצחק כהן: אמרנו שבית המשפט המחוזי יכול לתת להם סעד.

יצחק כהן: כל החלטה פה תגיע לוועדת הכספים.

<מרגנית לוי: בג"ץ דן בעניינים מאוד רגישים.

<מרגנית לוי: זה לא נכון שהוא לא נכנס לפרטים.

<מרגנית לוי: פשוט מתנהל שם הליך אחר .

<מרגנית לוי: סדרי הדין בהליך הזה הם סדרי דין מינהליים, לא סדרי דין אזרחיים, כיאה לאיך שצריך לבחון החלטה מינהלית.

<מרגנית לוי: זאת לא החלטה מינהלית, זאת סמכות מינהלית.

<מרגנית לוי: אגב, אם הכנסת תחליט שעל סעיף 40(ה) ילכו למחוזי הרגיל, ייווצר מצב מגוחך שבו על 40(ד) ילכו לבג"ץ ועל 40(ה) ילכו למחוזי רגיל.

יצחק כהן: התיקון הזה הוא תיקון מאוד מאוד קרדינאלי.

יצחק כהן: אנחנו לא ב-100% יודעים מה יהיו ההשלכות שלו.

יצחק כהן: מדובר פה במיליונים של מבוטחים.

יצחק כהן: אנחנו מאוד מאוד רגישים.

יצחק כהן: אנחנו רוצים שתהיה בקרה שיפוטית - -

<מרגנית לוי: אתה לא סומך על שופטי בג"ץ?

יצחק כהן: אני ממנה אותם.

<מרגנית לוי: בג"ץ דן בביטול דברי חקיקה של הכנסת.

<מרגנית לוי: נראה לי שהוא יכול לדון גם בסמכות המפקחת לפי סעיף 40(ה), על אף שהיא מאוד רגישה - -

יצחק כהן: אנחנו סומכים על בג"ץ, אבל אנחנו חושבים שערכאת הערעור צריכה להיות בבית משפט מחוזי.

יצחק כהן: אנחנו לא רוצים להטריח את בג"ץ כל הזמן.

<מרגנית לוי: אתה יודע מה התוצאה תהיה?

<מרגנית לוי: כשבתי המשפט הכללים ידונו בסמכויות מינהליות, הם יעשו ביקורת שיפוטית בתוך בית משפט מחוזי.

<מרגנית לוי: אז תעלנה השאלות: לפי איזה סדרי דין עושים את זה, מה העילות של המשפט המינהלי בתוך האכסניה של בית משפט מחוזי.

יצחק כהן: כשנגיע לגשר, נעבור אותו.

<מרגנית לוי: זה לא נכון מבחינה משפטית.

<מרגנית לוי: אני לא הייתי כשדנתם על זה פה בוועדה.

<הילה דוידוביץ-- בלומנטל: גם לא התקבלה שום החלטה בנושא הזה שהייתה מקובלת עלינו.

<ירון אליאס: זה לא ההסדר המעין שיפוטי הראשון בחוק הפיקוח על הביטוח שיש לגביו ערעור לבית משפט המחוזי.

<מרגנית לוי: ההסדר של 102 נקבע טרם הרפורמה של בית משפט לעניינים מינהליים.

<מרגנית לוי: על מנת למנוע את צוואר הבקבוק שנוצר בבג"ץ, הסמיכו את בתי המשפט המחוזיים.

<מרגנית לוי: יש פסיקה ענפה.

<מרגנית לוי: היא מדברת על כך שכשבתי המשפט הכלליים מבקרים החלטות מינהליות של פקידים ברשות המבצעת, הם עורכים ביקורת שיפוטית.

<מרגנית לוי: אין שום היגיון בלהסמיך בית משפט כללי שיעשה ביקורת שיפוטית תחת בית משפט מינהלי, שהמומחיות שלו היא לעשות ביקורת שיפוטית.

<יואב דותן: העמדה הזאת שמובעת על ידי משרד המשפטים נועדה למנוע או להחליש בצורה ניכרת את האפשרות לקיים ביקורת אפקטיבית על החלטה מהסוג שעליה אנחנו מדברים.

<יואב דותן: מדובר כאן בהחלטה שהיא החלטה מעין שיפוטית.

<יואב דותן: היא מכוונת לפוליסה, לסוג פוליסה מסוים.

<יואב דותן: היא מקצועית באופייה.

<יואב דותן: כאשר המפקח צריך לקבל את ההחלטה המקורית בהיוועצות עם הוועדה, הוא צריך להביא בחשבון היבטים מקצועיים אקטואריים טכניים מסובכים.

<יואב דותן: בג"ץ, עם כל הכבוד, ואיש לא חושד בי שאין לי כבוד לבג"ץ או שאני לא מכיר אותו, איננו בנוי לקיים ביקורת אפקטיבית על החלטות מהסוג הזה.

יצחק כהן: הוא בנוי, אבל הוא לא עושה את זה.

<יואב דותן: בית המשפט העליון של מדינת ישראל הוא אולי בית המשפט העליון העסוק ביותר בעולם.

<יואב דותן: אין כמעט תקדים למספר התיקים שבג"ץ צריך לטפל בהם.

<יואב דותן: הפרוצדורה בבג"ץ היא פרוצדורה מהירה יחסית.

<יואב דותן: היא נועדה למצבים בהם אין עניינים טכניים מסובכים ואין מחלוקות עובדתיות.

<יואב דותן: זו בדיוק הפרוצדורה הלא מתאימה לקיים ביקורת או בקרה על החלטות מהסוג הזה.

<יואב דותן: מי שטוען שהביקורת השיפוטית על החלטות מהסוג הזה תהיה בבג"ץ, טוען שלא צריך ביקורת שיפוטית מעמיקה ואפקטיבית.

<יואב דותן: ברור שלאור האופי המיוחד והרטרואקטיבי של החלטה מהסוג הזה, חייבת להיות ביקורת אפקטיבית.

יצחק כהן: אני חושב ששופטי בג"ץ יסכימו איתך.

<יואב דותן: בתי המשפט המחוזיים שלנו מסוגלים לקיים ביקורת.

<יואב דותן: הם עושים את זה בשורה ארוכה של החלטות מסוגים אחרים.

<יואב דותן: אין עם זה שום בעיה.

יצחק כהן: אני חושב שהאכסניה המתאימה זה בית משפט מחוזי.

<נטע דורפמן רביב: צריך לזכור שסעיף 102 חוקק עוד לפני שבית המשפט המחוזי דן בכובעו כבית משפט לעניינים מינהליים.

<נטע דורפמן רביב: אם היינו מחוקקים את סעיף 102, הסבירות הייתה שסעיף 102 לא היה - - אם מחליטים לחרוג מהכלל, וזה הכלל, אז לא נכון לעשות את זה בבית משפט מחוזי.

יצחק כהן: התיקון הזה הוא תיקון מאוד מאוד מורכב.

יצחק כהן: את מבינה שדיון מעמיק הוא יותר מחוזי.

<נטע דורפמן רביב: זה גם מחוזי.

<מרגנית לוי: כך צריך להיות.

<מרגנית לוי: זאת סמכות מינהלית.

<מרגנית לוי: מערכת המשפט בישראלי בנויה כך שיש מערכת שיפוט מינהלית.

<מרגנית לוי: זה לא משהו שאנחנו המצאנו לצורך הצעת החוק הזאת.

<מרגנית לוי: זאת הייתה כוונת המחוקק כשהוא הקים את בתי המשפט לעניינים מינהליים במחוזי.

<מרגנית לוי: זאת אותה כוונת המחוקק שהחיל דין רציפות ב-19 במארס 2014 על הצעת חוק השלום המינהלי, שתגיע בקרוב לדיונים בוועדת חוקה.

<מרגנית לוי: סליחה שאני אומרת, אבל מוזר בעיני שאנחנו מקימים ערכאות מינהליות שכל תפקידן, כל יעודן וכל תכליתן לדון בסמכויות מינהליות על פי עילות הביקורת השיפוטית.

<מרגנית לוי: הן מקובלות בארצות הברית, בקנדה, באנגליה, בצרפת, בגרמניה ואצלנו.

יצחק כהן: גברתי, יש לי פה מיליונים של מבוטחים.

יצחק כהן: את לא מסתכלת עליהם בכלל.

יצחק כהן: אותך מעניינת הסמכות של בית המשפט המינהלי.

<מרגנית לוי: לא נכון.

<מרגנית לוי: אותי מעניין המבוטח.

<מרגנית לוי: המשפט הראשון שהמאמנת שלי אמרה לי הוא שכשאני מסדירה ביקורת שיפוטית אני רואה אל מול עיניי את האזרח ואת הדרך להתוות לו את הדרך הכי טובה לתקוף את החלטת הרשות.

<מרגנית לוי: אני רואה את האזרח ואת המבוטח, אני לא רואה את המבטח.

<מרגנית לוי: נדמה לי שהם רואים יותר את המבטח מאשר את המבוטח.

<יואב דותן: יכול להיות שלאחר חקיקת בתי המשפט לעניינים מינהליים, 102 בעצמו הוא מן אוקסימורון כזה שצריך לטפל בו.

<יואב דותן: אם יטפלו בצורה מסודרת ב-102 לכל אורכו, יהיה לזה איזה שהוא היגיון.

<יואב דותן: כל זמן שלא עושים את זה, צריך להכניס את ההחלטה הזאת אל-102 כי לשם היא שייכת.

<יואב דותן: אם יבוא משרד המשפטים או משרד האוצר ויחליט שהוא עושה רוויזיה ב-102 ומזיז את 102 כולו לבתי המשפט המינהליים, יהיה דיון שלדעתי יהיה במקומו.

<יואב דותן: כרגע 102 קיים.

<יואב דותן: יש ערעור לבית המשפט המחוזי.

<יואב דותן: המקום הנכון מבחינת ההיגיון של חוק הפיקוח על הביטוח על ההחלטה הזאת הוא ב-102.

<מרגנית לוי: צר לי, אבל הטיעון שלך אינו קונסיסטנטי.

<מרגנית לוי: כשטענת שאתה רוצה להסמיך את המחוזי הרגיל, אמרת שבית משפט מינהלי, לא משנה כרגע אם זה מחוזי מינהלי או בג"ץ מינהלי, לא מסוגל לערוך את אפקטיביות הביקורת שאליה אתה שואף.

<יואב דותן: לא אמרתי את זה.

<מרגנית לוי: זה נאמר כאן בחלל.

<יואב דותן: אמרתי את זה על בג"ץ, לא על בית משפט לעניינים מינהליים.

<מרגנית לוי: מעולה.

<מרגנית לוי: בואו נסמיך את המינהלי.

<מרגנית לוי: אנחנו בעד להסמיך את המינהלי לדון על כל 102.

<מרגנית לוי: אגב, יש לנו בקנה עבודת מטה לבחינת כל חוקי הביטוח.

<יואב דותן: בואו נכניס את זה ל-102.

<יואב דותן: זאת הדרך הראויה לעשות את הדבר הזה.

<מרגנית לוי: אם הוא מוכן למינהלי, בואו נסמיך את המינהלי.

<מרגנית לוי: הדרך הראויה לא הייתה להכניס את זה בדיון שהנציגים שמטפלים בביקורת שיפוטית לא נמצאים.

<יואב דותן: זו פעם שישית שאנחנו מעלים את זה.

<יואב דותן: זה מופיע בכל הניירות שלנו.

<יואב דותן: תקראי את חוות הדעת שלי לפני שנה וחצי.

<יואב דותן: זה חדש?

<יואב דותן: כתבתי חוות דעת לפני שנה וחצי.

<יואב דותן: מה, זה מחטף?

<דורית סלינגר: אני רוצה לצין שה-102 יותאם למה שיעשו במשרדי.

<מרגנית לוי: זה כבר בקנה.

<יואב דותן: גברתי המפקחת, אני לא פוסל את ההיגיון של לחשוב על 102 בקונספט של בית משפט לעניינים מינהליים,

<מרגנית לוי: בוא נעשה את זה עכשיו.

<יואב דותן: צריך לעשות את זה בצורה מסודרת.

<מרגנית לוי: בדקתי את 102.

<מרגנית לוי: עניינו של 102 הוא הסדרות עיסוק.

<מרגנית לוי: מקומן של הסדרות עיסוק בבתי משפט לעניינים מינהליים.

יצחק כהן: הערעור יהיה לבית משפט מחוזי.

<הילה דוידוביץ-- בלומנטל: משרד המשפטים מתנגד.

<הילה דוידוביץ-- בלומנטל: הוא יעלה את ההתנגדות בוועדה.

<יואב דותן: אני לא מבין למה אתם צריכים להתנגד.

<יואב דותן: אתם הולכים לדון על 102.

<יואב דותן: מה החשש?

<מרגנית לוי: זה לא עניין של חשש, זה עניין של מה נכון לעשות.

<מרגנית לוי: זאת סמכות מינהלית.

<אסי קליין: בנוסח שהפיצה הוועדה יש סעיף קטן (א) שמוסיף סנקציה לעניין סעיף שכבר נמחק – 32(ז).

<אסי קליין: אנחנו מבקשים למחוק את זה.

יצחק כהן: זה נמחק.

<אסי קליין: (ב) במקום פסקה (12) יבוא: "(12) הנהיג תכנית ביטוח או כתב שירות, שינוי בתכנית ביטוח או בכתב שירות, בלי שמסר הודעה למפקח על כוונתו לעשות כן, בניגוד להוראות סעיפים 40(א) או 40(ז), לפי העניין; (12א) הנהיג תכנית ביטוח או כתב שירות או שינוי בתכנית ביטוח או בכתב שירות, על אף שהמפקח או עובד הכפוף לו הודיע על התנגדותו לתכנית הביטוח או לכתב השירות, כולו או חלקו, או לשינוי בתכנית הביטוח או בכתב השירות, כולו או חלקו, בניגוד להוראות סעיפים 40(ב) או 40(ז).

<אסי קליין: (12ב) הנהיג תכנית ביטוח או כתב שירות או שינוי בתכנית ביטוח או בכתב שירות בלי שקיבל לכך אישור מראש ובכתב מאת המפקח, בניגוד להוראות לפי סעיפים 40(ג)(4) או 40(ז); (12ג) הנהיג תכנית ביטוח או כתב שירות או לא הנהיג שינוי בתכנית ביטוח או בכתב שירות, בניגוד להוראת המפקח לפי סעיפים 40(ד) או 40(ז); בתוספת השלישית, אחרי פרט (7) יבוא: "(7א) הנהיג תכנית ביטוח – כתב שירות – שינוי בתכנית ביטוח בלי שמסר למפקח הודעה על כך, בניגוד להוראות סעיפים 40(ג)(1) או 40(ז); (7ב) הנהיג תכנית ביטוח או כתב שירות, שינוי בתכנית ביטוח או בכתב שירות, בניגוד להוראות בדבר תנאי ביטוח או תנאי כתב שירות, דמי ביטוח או דמי כתב שירות שנתן המפקח לפי סעיפים 40(ה) או 40(ז).

<אסי קליין: " הסעיפים האלה עושים התאמה לסנקציות שהיו נתונות כבר כיום לעניין הטלת עיצום כספי והטלת קנס אזרחי.

<אסי קליין: זאת פשוט התאמה.

<נטע דורפמן רביב: אנחנו קובעים עיצומים כספיים על ההפרות של ההוראות שעכשיו קבענו בחוק.

<מיכל גלר עבאדי: סעיף 40 לא הופיע בתוספת השלישית לחוק הפיקוח.

<אסי קליין: עשינו אבחנה.

<אסי קליין: הסנקציה המקורית שהייתה ב-104 התייחסה להנהגת תכנית ביטוח מבלי שהוא הגיש.

<אסי קליין: זה או שהוא לא הגיש, או שלא אישרו לו והוא בכל זאת פעל על פיה.

<אסי קליין: את ההפרות שהיו דומות לזה במהותן הכנסנו בסעיף 104, שזה בעצם קנס גבוה יותר.

<אסי קליין: זאת סנקציה פלילית.

<מיכל גלר עבאדי: זו לא שאלה של קנס.

<מיכל גלר עבאדי: זה נטלי ראיה להטיל סנקציה פלילית - -

<אסי קליין: זה לא נטלי ראיה שונים.

<אסי קליין: כאן זה היה ממש אחד לאחד.

<אסי קליין: תשימו לב איזה דברים הפעלנו.

<אסי קליין: או שהפעלת כתב שירות בלי שבכלל מסרת הודעה, או שהתנגדו לך ובכל זאת הפעלת.

<אסי קליין: זה בדיוק דומה להפרה שמצויה היום.

<אסי קליין: מה שכן, עשינו אבחנה שדווקא בעיצום הכספי, שזה בעצם סנקציה פחותה יותר או סכום נמוך יותר, התאמנו לדברים שיותר מתאימים - -

יצחק כהן: זו הסדרה של החוק הזה.

<שמואל מלכיס: סוכן ביטוח שמנהיג כתב שירות ללא חברת ביטוח, חלים עליו הכללים האלה?

<שרונה פלדמן: זה צריך להיבחן במישורים אחרים של התנהלות סוכן ביטוח.

<שרונה פלדמן: זה לא הסעיף המתאים.

<דורית סלינגר: זה לא הנושא של הדיון כרגע.

<מיכל גלר עבאדי: אם סוכן לבד מוכר שגריר, אין על זה פיקוח.

<מיכל גלר עבאדי: אם הוא מוכר את זה דרך חברת ביטוח, יש על זה פיקוח מאוד קפדני.

<שרונה פלדמן: אנחנו מדברים על עצם שיווק כתב השירות.

<מיכל גלר עבאדי: זה לא מגן על המבוטחים.

יצחק כהן: מה לגבי סוכן ביטוח שמנפיק את כתבי השירות?

<נטע דורפמן רביב: הסעיף הזה מדבר על מבטחים.

<ירון אליאס: מי שמוכר בפועל את כתבי השירות אלה הסוכנים.

<שמואל מלכיס: אתם מפקחים גם על הסוכנים, לא רק על חברות הביטוח.

<שרונה פלדמן: נכון, אבל אלה לא הסעיפים שמתייחסים להסדרה של סוכני ביטוח.

<שרונה פלדמן: אלה סעיפים שמתייחסים לגבי המוצר עצמו.

יצחק כהן: אסף, מה קורה עם סוכן ביטוח שמוכר כתבי שירות והוא שרלטן?

יצחק כהן: חלים עליו כללי הפיקוח האלה?

<אסף מיכאלי: שאלה טובה, אבל היא לא רלוונטית לתיקון.

יצחק כהן: נכון, היא לא רלוונטית.

יצחק כהן: אני סתם שואל בתור אזרח מודאג.

<אסף מיכאלי: המטרה שלנו היא להגן עליך בתור האזרח המודאג בכך שיתאפשר לנו לקבוע כללים ככל שאנחנו חושבים שיש לקונה בשוק שמתייחסת למכירה של כתבי שירות.

<אסף מיכאלי: זה התפקיד של המפקחת.

יצחק כהן: על זה אנחנו מסכימים.

יצחק כהן: דיברנו על זה.

יצחק כהן: מה לגבי הסוכנים?

<אסף מיכאלי: זאת המטרה היחידה של התיקון.

<שמואל מלכיס: כבוד היושב-ראש, החוק הזה מגלה שכתב שירות הוא חלק מתכנית ביטוח.

<דורית סלינגר: כתב שירות הוא לא חלק מתכנית ביטוח.

<שמואל מלכיס: למה הכניסו את זה לכאן?

<שמואל מלכיס: תוציאו את זה מכאן.

<דורית סלינגר: לא נוציא את זה, כי אתה מוכר את זה.

<דורית סלינגר: מאחר ואתה מוכר את זה, זה חלק מהביטוח עצמו.

יצחק כהן: שאלת שאלה לגבי הסוכנים.

יצחק כהן: הם יבדקו איך אפשר להחיל את זה גם על הסוכנים.

<שרונה פלדמן: ברגע שיצאו כללים מוגדרים לעניין שיווק כתבי השירות, וככל שסוכן ביטוח יפעל בניגוד לאותם כללים, יחולו עליו הוראות.

<ירון אליאס: אתה צריך להבהיר לוועדה שיוצרים פה שתי מערכות דינים.

<דודי קופל: אנחנו מדברים על כמה תיקונים בחוק הפיקוח על שירותים פיננסים.

<דודי קופל: תיקון חוק הפיקוח 2.

<דודי קופל: בחוק הפיקוח על שירותים פיננסים (קופות גמל), התשס"ה-2005 (בחוק על שירותים זה – חוק קופות גמל) פיננסיים (קופות גמל) בסעיף 1, בהגדרה "קרן ותיקה", אחרי "קופת גמל לקצבה" יבוא "שאינה קופת ביטוח"; זה בעצם תיקון מבהיר, תיקון של איזו שהיא שגגה שנפלה מלכתחילה בניסוח החוק.

<דודי קופל: בסעיף 2(ו), בהגדרות "קרן חדשה כללית" ו-"קרן חדשה מקיפה" בכל מקום, במקום "שאינה ק ופת ביטוח ואינה" יבוא "שאינה קופת ביטוח, שאינה קופת גמל מרכזית לקצבה ושאינה"; זה גם תיקון מבהיר.

<דודי קופל: הוא נועד להבהיר שקרן חדשה כללית וקרן חדשה מקיפה אינן קופת גמל מרכזית לקצבה, כיוון שקופת גמל מרכזית לקצבה היא קופת גמל לקצבה לפי ההגדרות.

<דודי קופל: בסעיף 16 – בסעיף קטן (ב), בסופו יבוא "הוראה בתקנון קופת גמל הסותרת הוראה לפי חוק זה או הסותרת הוראת כל דין אחר כאמור, לא ינהגו לפיה, ויראו כאילו נקבעה במקומה ההוראה לפי חוק זה או הוראת הדין, לפי העניין";

<אייל לב-ארי: מה קורה אם יש הוראה בתקנון שמטיבה וסותרת לעומת הדין?

יצחק כהן: תמיד טובת הלקוח קובעת.

<אייל לב-ארי: ברירת הדין כאן היא לא בהכרח לטובת - -

יצחק כהן: טובת הלקוח קובעת.

<דודי קופל: השאלה אם נראה באותה הטבה משום סתירה או לא נראה בה משום סתירה בהתאם לנסיבות העניין.

<דודי קופל: התקרה לגביית מינימום בקופת גמל עומדת היום על 1.05% מהצבירה.

<דודי קופל: התקנון יגיד שהתקרה היא 0.8.

<דודי קופל: ודאי שלא נראה בכך סתירה.

יצחק כהן: זה לטובת המבוטח.

<דודי קופל: נכון, זה לטובת המבוטח.

יצחק כהן: מה במקרה של סתירה שאתה עלול לפגוע במבוטח?

<דודי קופל: צריך לראות את זה בהתאם לנסיבות.

יצחק כהן: ככלל מנחה, טובת המבוטח - -

<דודי קופל: ככל שזה לטובת המבוטח ולא עומד בסתירה להוראות דין, ילכו לפי התקנון לטובת המבוטח.

<אייל לב-ארי: צריך לתקן את זה לפי - -

<דודי קופל: מתי שתהיה סתירה והוראות הדין יהיו כאלו שלא תהיה כוונתן להיטיב עם המבוטח - אני לא יכול לחשוב כרגע על מקרה כזה – הוראות הדין יגברו.

<דודי קופל: .

<עבדל גאבר חסדייה: השאלה מה טובת המבוטח היא שאלה קצת מורכבת.

<עבדל גאבר חסדייה: בקרנות פנסיה יכול להיות מצב שטובת מבוטח אחד יהיה על חשבון שאר המבוטחים או שאר העמיתים.

<אייל לב-ארי: בקרנות הישנות היה אפשר.

<אייל לב-ארי: היום זה אפשרי?

<עבדל גאבר חסדייה: במנגנון של ביטוח הדדי זה עדיין קיים.

<עבדל גאבר חסדייה: יכול להיות מצב שבו אני נותן הטבה מסוימת בעלות כיסוי ביטוחי למבוטח אחד או לעמית אחד על חשבון שאר העמיתים.

<עבדל גאבר חסדייה: העניין הזה של טובת המבוטח הוא לא כזה אובייקטיבי.

<עבדל גאבר חסדייה: אני לא חושב שיש מצב שבו הוראות הדין היום - -

יצחק כהן: היום לא.

יצחק כהן: מה יהיה מחר?

<נטע דורפמן רביב: החוק היום קובע שאסור לפעול אלא לפי התקנון.

<נטע דורפמן רביב: פה מבהירים שבמצב שיש דין אחר שמחייב לפעול על פיו, צריך לפעול לפי דין אחר.

<נטע דורפמן רביב: הקופה שפועלת לפי הדין האחר לא פועלת בניגוד לחוק הזה ולא חשופה לעיצום כספי.

<נטע דורפמן רביב: זה סעיף מבהיר.

<נטע דורפמן רביב: הוא אומר שאם יש דין אחר שלא מאפשר לפעול לפי תקנון, רואים בתקנון כאילו נקבע הדין האחר.

יצחק כהן: מה גובר?

<נטע דורפמן רביב: הדין האחר.

<נטע דורפמן רביב: תקנון זה הסכם.

<אייל לב-ארי: לא בהכרח.

<אייל לב-ארי: הסכם קיבוצי יכול לגבור אם הוא מטיב.

<נטע דורפמן רביב: אז יישאל מה הדין האחר.

<עבדל גאבר חסדייה: זה סעיף שקיים היום כמעט בכל תקנון.

<עבדל גאבר חסדייה: אין תקנון היום שאין בו בפועל את הסעיף שאומר שאם יש סתירה, הוראות הדין גוברות - -

<דודי קופל: זה חלק אינהרנטי מתוך הוראות התקנונים כיום.

<נטע דורפמן רביב: אם ההסכם הקיבוצי, כפי שאמרת, הוא דין, אז אין פה בעיה.

<נטע דורפמן רביב: כשיש לי תקנון שהוא הסכמי בין החברה המנהלת - -

יצחק כהן: יש לך גם דין שאומר לפעול לפי התקנון.

<נטע דורפמן רביב: זה הסעיף.

<נטע דורפמן רביב: הסעיף אומר שצריך לפעול לפי התקנון.

<נטע דורפמן רביב: לא יכול להיות שבתקנון, שזה הסכמה, יהיו סעיפים שנוגדים את הדין.

<נטע דורפמן רביב: זאת הבהרה למה שצריך להיות.

<אייל לב-ארי: אם זה מופיע לי כבר היום בתקנונים - -

<נטע דורפמן רביב: זה צריך להיות בחוק.

<נטע דורפמן רביב: במצב שבו יהיה בתקנון מסוים לקונה ותהיה הוראה שסותרת את הדין, לא סביר לדרוש מהקופה לפעול לפי התקנון.

<דודי קופל: אחרי סעיף קטן (ג) יבוא: "(ג1) הממונה רשאי ליתן הוראות בדבר זכויות וחובות של עמיתים בקופת גמל אשר ייקבעו בתקנון קופת גמל, ואולם לגבי ביטוחים כאמור בסעיף קטן (ד)(6), יהיה הממונה רשאי ליתן הוראות בדבר זכויות וחובות כאמור רק בעניינים בהם לא נקבעו הוראות בתקנות לפי סעיף קטן (ד)(6); הוראות לפי סעיף קטן זה יכול שיינתנו לגבי כלל קופות גמל, לגבי קופות גמל מסוג מסוים או למטרה מסוימת או לגבי קופת גמל מסוימת.

<דודי קופל: ";

יצחק כהן: תוריד את זה.

יצחק כהן: הסכמתי לתיקונים טכניים קטנים.

<עבדל גאבר חסדייה: הסעיף לא נוגע לאישור תקנונים של קופות גמל.

<עבדל גאבר חסדייה: תקנון של מוצר קובע את אופן ההתנהלות.

<עבדל גאבר חסדייה: הממונה יכול לקבוע הוראות לאופן ניהול קופות גמל, קרנות פנסיה.

<עבדל גאבר חסדייה: אם יש לגבי קרן פנסיה - -

יצחק כהן: כן, אבל אם יהיה איזה משבר באיזו קופה והממונה , לא דורית - -

<דורית סלינגר: אם יש צורך לבוא ולתת הוראות התנהלות מתוך סקירה של משפט - -

מיכל בירן: זה נשמע על פניו אחלה, רק השאלה אם יש פה איזה משהו שאנחנו לא רואים.

<עבדל גאבר חסדייה: ההוראות של תקנות קופות גמל ותקנות קרן פנסיה הן רבות.

<עבדל גאבר חסדייה: יש דברים שהדין באופן כללי לא מתייחס אליהם.

<עבדל גאבר חסדייה: הסעיף הזה מסמיך את הממונה לבוא ולקבוע הוראות שייקבעו בתקנות קופת גמל.

<עבדל גאבר חסדייה: זה יכול להיות בצורה אחידה.

יצחק כהן: הסכמנו שבכל זה נדון בנפרד.

יצחק כהן: עזוב את זה.

<דודי קופל: מדובר פה בעוד כלי.

<דודי קופל: הממונה יכולה היום לבצע את אותה פעולה באמצעות חוזה.

<דודי קופל: טכנית לפעמים נכון יותר לעשות את זה באמצעות תיקון התקנון.

יצחק כהן: אנחנו נדון בזה בדיון הכולל.

<דודי קופל: בסעיף קטן (ד)(6), אחרי "בקופת הגמל" יבוא "כשדני הביטוח נגבים מנכסי קופת הגמל או מתשלומים לקופת הגמל" ובמקום "לעניין סוגי ביטוחים שבהם יבוטחו עמיתים בקופת גמל" יבוא "לעניין סוגי ביטוחים כאמור"; זה נועד להבהיר שכאשר יש ביטוחים חיצוניים שנרכשים על ידי קופת הגמל, הם עדיין כלולים בגדר אותו סעיף.

<דודי קופל: קופות גמל רוכשות עבור עמיתיהן ביטוחים מחברות ביטוח חיצוניות.

<עבדל גאבר חסדייה: אני מכניס את ההוראות של השר.

<עבדל גאבר חסדייה: כיסויים ביטוחיים קבוצתיים שניתנים דרך קופת גמל יכנסו לתחולת הסעיף הזה.

יצחק כהן: את השאר מחקנו.

<אייל לב-ארי: סעיף (4) ירד.

<אייל לב-ארי: סעיף 18 מדבר על מימון התקנון והמצאת עותקים ממנו.

<אייל לב-ארי: חברה מנהלת צריכה להמציא לכל עמית שמצטרף אליה היום עותק של התקנון.

<אייל לב-ארי: כאן נדרשת בקשה אקטיבית של העמית שמצטרף לקבל לידיו את התקנון בלא תשלום.

<אייל לב-ארי: זה דבר שהוא אינהרנטי עם ההצטרפות.

<אייל לב-ארי: מדוע אתם מטילים על העמית את החובה לבקש אקטיבית את התקנון?

<אייל לב-ארי: יכול להיות שהתקנון, במקרים מסוימים, הוא עדיין לא ההסכם המכהן.

<אייל לב-ארי: הוא נותן לו איזו שהיא מראה.

<אייל לב-ארי: מדוע לא להשאיר את המצב הקיים שמחייב?

<דודי קופל: אנחנו נמצאים כיום בעולם שהרגולציה שלנו מחייבת את החברות המנהלות לשים את התקנונים באתרי האינטרנט.

<דודי קופל: התקנונים האלה זמינים לכל דורש, כולל העדכונים שלהם.

<דודי קופל: העדכונים האלה הם עדכונים דחופים יחסית.

<דודי קופל: הם זמינים באתר האינטרנט.

<דודי קופל: נכון לדעתנו לא לחייב את החברה המנהלת לתת עותק של התקנון שממילא תוך פרק זמן לא ארוך לא יהיה עדכני.

מיכל בירן: אפשר במקום זה לצריף דף חובה שמסביר שיש דבר כזה תקנון ואיפה אפשר למצוא אותו.

מיכל בירן: כמה כלכלנים אמרו לי שהם מפחדים לפתוח את מה שהם מקבלים.

<דורית סלינגר: החומר הזה הוא חומר שהולך ישירות.

מיכל בירן: אולי במקום לצרף את התקנון עצמו אפשר יהיה לצרף דף חובה שמסביר מה זה בכלל תקנון, למה חשוב לקרוא אותו, איפה אפשר למצוא אותו.

<דורית סלינגר: אנחנו עושים את זה.

<עבדל גאבר חסדייה: אנחנו עושים את זה אגב הסדרת ההצטרפות של העמית לקופת הגמל.

<עבדל גאבר חסדייה: צריך לזכור שהתקנונים היום הם 50,60 עמודים, אפילו יותר.

<עבדל גאבר חסדייה: העמית הפשוט לא יפתח ולא יבין את זה.

<אייל לב-ארי: למה הוא מצטרף?

<עבדל גאבר חסדייה: אם הא מצטרף לקרן פנסיה, אז קרן הפנסיה תצרף לו דף שבו יתומצתו הזכויות העיקריות שלו בתוך תקנון הקרן.

<עבדל גאבר חסדייה: לתת לו את הנספח המשפטי הארוך הזה, הוא פשוט לא יקרא אותו.

<עבדל גאבר חסדייה: זה לא רלוונטי לרוב המכריע של קבוצת העמיתים.

<דורית סלינגר: אנחנו נמציא מידע קצר ותמציתי.

<דורית סלינגר: הוא יהיה זמין ונגיש לכל מבוטח.

מיכל בירן: צריך שהוא ידע שקיים הדבר הזה של התקנון ואיפה אפשר למצוא אותו.

<דורית סלינגר: ההערה הזאת כתובה בדף ההצטרפות שלו.

מיכל בירן: אני חשה אי נוחות.

יצחק כהן: את מה שביקשת הוא ממילא עושה.

<אייל לב-ארי: אפשר לבקש שהחברה המנהלת תמסור לעמית החדש את תמצית הזכויות.

<עבדל גאבר חסדייה: זה כבר קיים.

<עבדל גאבר חסדייה: בכל טפסי ההצטרפות של החברות המנהלות יש קישור לאתר האינטרנט, איפה ניתן למצוא את התקנון של הקופה.

<עבדל גאבר חסדייה: אנחנו מסדירים את הנושא של מידע מתומצת.

<עבדל גאבר חסדייה: הנגישות היום לתקנונים היא לא מה שהייתה ב-2005.

<עבדל גאבר חסדייה: היכולת של העמית היום לקבל את התקנון היא הרבה יותר קלה.

<אייל לב-ארי: אנחנו קובעים את הזכות של העמית לקבל תמצית - -

<דורית סלינגר: זה בעבודה.

<דורית סלינגר: זה נעשה.

מיכל בירן: מה איכפת לך שזה יהיה כתוב גם בחוק?

<אייל לב-ארי: אנחנו כותבים שהוא יקבל את תמצית זכויותיו.

יצחק כהן: יש בעיה לרשום את זה בשורה אחת?

<אייל לב-ארי: תצורף תמצית הזכויות והחובות.

<אייל לב-ארי: אני לא כותב לכם מה יהיה בתמצית.

<דורית סלינגר: בשביל מה, אייל?

יצחק כהן: לא צריך, הוא עושה את זה ממילא.

<נטע דורפמן רביב: הצעת החוק הזאת היא מ-2012.

<נטע דורפמן רביב: מכיוון שעשינו אז רפורמה בכל התחום של האכיפה והעיצומים הכספיים, קבענו שהתיקונים שנוגעים לעיצומים כספיים ייכנסו לתוקף עם תחילתו של אותו תיקון.

<נטע דורפמן רביב: מכיוון שאנחנו ב-2014, ומכיוון שכל העיצומים הכספיים וההפרות נוגעים לסעיפים שממילא ההתנהלות שלהם היא מכאן ואילך, אין צורך בסעיף תחילה שהיה קיים, לכן אנחנו מציעים למחוק את סעיף 3.

<נטע דורפמן רביב: הייתה דרישה של חברות הביטוח להתייחס לסעיף 40(ה), לקבוע סעיף תחילה.

<נטע דורפמן רביב: אנחנו מציעים לקבוע סעיף תחולה שאומר שהוראות סעיף 40(ה) יחולו על פוליסות שהוצאו לאחר יום תחילתו של חוק זה, וזאת מבלי לגרוע מהסמכויות של המפקח לגבי פוליסות שהוצאו לפני - -

יצחק כהן: בסמכות הקיימת.

<נטע דורפמן רביב: הכוונה לסמכויות שהיו לפני התחילה.

<אייל לב-ארי: צריך לרשום סמכויות שהיו ערב יום התחילה.

<נטע דורפמן רביב: מכיוון שיש לנו מערכת מחשובית שאנחנו זקוקים לה לצורך החקיקה הזאת, אנחנו מציעים שהתחילה של החוק תהיה ב-1 בינואר 2015.

<אייל לב-ארי: מדוע התחולה מצומצמת ביחס ל-40(ה) ולא לכל סעיף 40?

<אייל לב-ארי: סעיף 40 הוא סעיף חדש.

<אייל לב-ארי: כל תכניות הביטוח שייקבעו - -

<נטע דורפמן רביב: ההתייחסות של הסעיף היא לגבי מבטח שמבקש להנהיג תכניות חדשות או שינוי בתכניות.

<נטע דורפמן רביב: ממילא ההתנהלות של חברת הביטוח אל מול המפקח היא לגבי תכניות חדשות.

<נטע דורפמן רביב: הייחוד בסעיף 40(ה) זה שהוא מאפשר התערבות בפוליסות קיימות.

<נטע דורפמן רביב: באו חברות הביטוח וביקשו לצמצם את יכולת ההתערבות בפוליסות קיימות שהיו לפני תחילתו של החוק.

<נטע דורפמן רביב: אנחנו אומרים שהייתה לנו הסמכות להתערב גם ככה.

<נטע דורפמן רביב: אנחנו מוכנים להכניס סעיף שאומר שסעיף 40(ה) יחול רק על פוליסות קיימות, כאשר זה לא גורע מהסמכויות שהיו לנו לפני תחילתו של החוק לגבי היכולת להתערב ולחייב חברות ביטוח לתקן פוליסות קיימות.

<נטע דורפמן רביב: היו על זה הרבה דיונים.

<נטע דורפמן רביב: לגבי תכניות קיימות, יש צורך לקבל אישורים לגבי עדכונים בהן.

<נטע דורפמן רביב: זה מהות סעיף 40.

יצחק כהן: אני אבקש שכל התיקונים יהיו מכאן ואילך.

<נטע דורפמן רביב: בגלל המערכת המחשובית - -

<אייל לב-ארי: זה לא מופיע לנו כרגע - -

<אסי קליין: אנחנו רצינו לבקש למחוק את הסעיף, כי הסעיף התייחס לתיקון לא רלוונטי.

<אסי קליין: יש כיום את המערכת שעל פיה מגישים.

<אסי קליין: צריך לעשות בה כמה התאמות כדי שזה יתאים לחומר.

<נטע דורפמן רביב: אם החוק יעבור לפני 1 בינואר, אנחנו מבקשים שהוא ייכנס לתוקף ב-1 בינואר.

<אייל לב-ארי: זה עוד לא נוסח שהובא בפני הוועדה.

<נטע דורפמן רביב: מה שהובא בפני הוועדה זה 17 באוגוסט 2012.

<נטע דורפמן רביב: אנחנו בנובמבר 2014.

<אייל לב-ארי: אתם רוצים תחילה של כל הסעיפים?

<נטע דורפמן רביב: כן.

<אסי קליין: המערכת היא הסבר לתאריך.

יצחק כהן: יש לי שאלה למשרד המשפטים.

יצחק כהן: במידה והם ירצו את הפרוטוקולים, הם יוכלו לקבל את הפרוטוקולים של הוועדה המייעצת?

<הילה דוידוביץ-- בלומנטל: אם בית משפט יחליט שכן.

<הילה דוידוביץ-- בלומנטל: בית המשפט יבדוק את הבקשה שלהם.

<הילה דוידוביץ-- בלומנטל: גם לפי חוק חופש המידע יהיה למפקחת שיקול דעת אם למסור להם את הפרוטוקולים או לא.

<מיכל גלר עבאדי: אמרנו שזה לא מספיק.

<מיכל גלר עבאדי: אנחנו רוצים להחליט אם אנחנו רוצים ללכת לבית משפט או לא.

יצחק כהן: אתם תלכו לבית משפט אם - -

<מיכל גלר עבאדי: המקרים בהם אנחנו הולכים לבית משפט הם מאוד מאוד מצומצמים.

יצחק כהן: אם הם יצטרכו את הפרוטוקולים, הם יוכלו לקבל את זה בבית משפט?

<מרגנית לוי: בית משפט מוסמך לתת להם סעד כזה.

<מרגנית לוי: זה נתון לשיקול דעתו.

יצחק כהן: גם המפקחת?

<שמואל מלכיס: נראה לי שהיא תרצה.

יצחק כהן: היא תרצה.

יצחק כהן: הגענו להסכמה, לשביל הזהב שזה יהיה בתוך דוח המפקחת.

מיכל בירן: מה שאני כופרת בו זה שהאמירות לפרוטוקול הן חסרות משמעות.

יצחק כהן: זה בתוך הדוח.

יצחק כהן: אם אנחנו מדברים על דוח המפקחת, אז אף פרק לא מופיע בשום חוק.

מיכל בירן: אני לא אומרת איך.

מיכל בירן: אני רוצה שתהיה חובת דיווח.

<דורית סלינגר: אם דוח המפקח עונה על הצרכים - -

מיכל בירן: אני רוצה שהחובה תהיה בחוק.

מיכל בירן: איך לעשות את זה, תחליטו אתם.

<דורית סלינגר: אין משמעות סטטוטורית למסמך הזה.

<דורית סלינגר: המסמך הזה הוא משהו שאנחנו מוציאים שנים.

<דורית סלינגר: זה חלק מפעילות האגף.

מיכל בירן: אני הולכת לקראתך בעניין שזה יהיה בדוח הממונה.

מיכל בירן: אני רוצה שיהיה דוח רק על זה לוועדת כספים.

מיכל בירן: זה לא צריך להיות דוח גדול, זה יכול להיות מסמך על מה שבדקתם השנה.

מיכל בירן: אני מוכנה להתפשר על זה שיש דיווח באחריותם.

יצחק כהן: היא רוצה עיגון באיזה שהוא מקום.

<נטע דורפמן רביב: כשהכנסת מכניסה סעיפים שלא היו בהצעת החוק יש להם הסבר בפרוטוקול.

<נטע דורפמן רביב: אני מוכנה להצהיר לפרוטוקול שהיא תעביר דיווח.

מיכל בירן: מה שלא כתוב בחוק לא קיים.

<אייל לב-ארי: היא לא מדברת על צורת הדיווח, רק על אופן הדיווח.

מיכל בירן: רק על חובת הדיווח.

מיכל בירן: אני לא נכנסת לאופן.

<דורית סלינגר: הצענו לעשות את זה כהוראת שעה.

מיכל בירן: שנתיים זה מעט מידי.

יצחק כהן: כמה את רוצה?

מיכל בירן: 5 שנים.

יצחק כהן: 3 שנים זה סביר.

מיכל בירן: אם הולכים על 3 שנים, אז בדיווח נפרד.

יצחק כהן: הוראת שעה של 3 שנים, דיווח ומעקב ביצוע.

<אסי קליין: המפקחת תדווח לוועדה על אופן יישום ההוראות.

<אסי קליין: היא תראה מה ההיקף.

<אייל לב-ארי: תהיה חובת דיווח כהוראת שעה ל-3 שנים.

<קריאה: לא הצלחתי להבין מה סוכם לגבי סעיף 40(ה).

יצחק כהן: היא תנמק את ההחלטה שלה על סמך החלטת הוועדה המייעצת.

יצחק כהן: את הפרוטוקולים הם יוכלו לקבל בבית משפט.

<מרגנית לוי: אמרנו שהמפקחת תפרט בהחלטתה את המלצות הוועדה המייעצת.

<דורית סלינגר: היא תנמק את החלטתה.

<דורית סלינגר: אם ירצו לערער החברים הנכבדים, הם יפנו לבית משפט ויקבלו - -

יצחק כהן: החלטה מנומקת של המפקחת, בהתייעצות עם הוועדה המייעצת.

<אייל לב-ארי: תצורף אליה החלטת הוועדה המייעצת?

<קריאה: לא פרוטוקולים.

<קריאה: החלטה מנומקת של הוועדה.

יצחק כהן: תוכלו להשיג את הפרוטוקולים.

<מיכל גלר עבאדי: אנחנו מדברים על ההחלטה ועל הנימוקים.

<אייל לב-ארי: על אף האמור בסעיף קטן (ד), המפקח רשאי, מטעמים מיוחדים שיירשמו, לאחר ששקל את הפגיעה האפשרית במבטח בשל כך, לאחר שנתן למבטח הזדמנות לטעון את טענותיו ובהתייעצות עם הוועדה, להורות למבטח להנהיג תכנית ביטוח או להנהיג את השינוי בתכנית ביטוח, לפי העניין, גם לגבי פוליסות שהוצאו על פי תכנית הביטוח לפני מועד מתן ההוראה, הכל כפי שיורה - -

יצחק כהן: בהחלטה מנומקת.

<אייל לב-ארי: ובלבד שמצא כי תכנית הביטוח או תנאי בה מקפח או גורם לפגיעה משמעותית או ממשית במוטחים, והכל בשים לב למכלול תנאי הפוליסה, ולנסיבות המקרה, לרבות הנסיבות בעת כריתת חוזה הביטוח; הוראה כאמור לא תחול על מה שבוצע לפי הפוליסה לפני יום מתן ההוראה; המפקח יעביר לוועדה המייעצת את כל טיעוני המבטח שהובאו בפניו בכתב או את עיקרי הטיעונים, ככל שהמבטח טען את טענותיו בפני המפקח בעל פה.

<מיכל גלר עבאדי: זה לא מה שסוכם.

<מיכל גלר עבאדי: מקודם דובר - -

<שמואל מלכיס: שהמלצת הוועדה - -

<ירון אליאס: זה לא הוגן.

<ירון אליאס: היה פה איזה סיכום של המינימום שבמינימום.

יצחק כהן: יש לכם אפשרות לקבל את זה.

יצחק כהן: את המלצות הוועדה המייעצת יש לכם - -

<מיכל גלר עבאדי: אין לנו אפשרות.

<מיכל גלר עבאדי: ישב פה פרופ' דותן והסביר.

<מיכל גלר עבאדי: הייתה החלטה של הוועדה.

<שמואל מלכיס: כבוד היושב-ראש, כבר הסכמת איתנו.

<שמואל מלכיס: איך הם הצליחו לשכנע אותך?

יצחק כהן: אני השתכנעתי ממשרד המשפטים שתוכלו לקבל את כל החומר מתי שאתם רוצים.

<מיכל גלר עבאדי: הם לא אמרו את זה.

<מיכל גלר עבאדי: הם אמרו שנפנה לבית משפט לקבל את זה.

יצחק כהן: ממילא אתם פונים לבית משפט.

<מיכל גלר עבאדי: לא.

<מרגנית לוי: יש לכם שני מסלולים: חופש מידע או בית משפט.

<שמואל מלכיס: מקבלים החלטה מושכלת אם לפנות לבית משפט.

<מיכל גלר עבאדי: הייתה מקודם החלטה רשמית.

<מיכל גלר עבאדי: הייתה הסכמה והחלטה של הוועדה.

<שמואל מלכיס: אמרת שלא תיתן לנו את הפרוטוקולים, תיתן לנו את ההמלצה של הוועדה.

יצחק כהן: היא תכתוב את זה בהחלטה שלה.

<מיכל גלר עבאדי: אנחנו רוצים את זה בחוק.

יצחק כהן: מי בעד?

יצחק כהן: בעד – פה אחד

יצחק כהן: נמנעים –אין